
Spovedania este un foarte mare dar făcut 
de Dumnezeu oamenilor, este o foarte mare 
şansă. Cei mai mulţi dintre noi receptează 
spovedania, ca de altfel și alte practici sau 
rânduieli bisericești, drept o povară sau o 
obligaţie, de unde şi sentimentul de respingere. 
Spovedania nu este o obligație, ci este înainte de 
orice o oportunitate, o şansă. Nei o evităm pentru 
că ne este greu și ne rușinăm să ne confruntăm cu 
chipul nostru urât, cu păcatele, cu greșelile, cu 
eşecurile noastre. Dar confruntarea aceasta 
incomodă, jenantă, dureroasă, rușinoasă, este 
tocmai prilejul şi modalitatea de a scăpa de 
presiunea acestora asupra noastră, asupra 
conștiinței noastre şi de a elimina mai devreme 
sau mai târziu consecinţele lor asupra vieții 
noastre şi a celor din jurul nostru. 

Sorei mele, 


Intenţia mea nu este să tratez tema spovedaniei 
în general, ci în mod special motivarea personală a 
spovedaniei, asumarea personală a demersului, re- 
A fecţia personală asupra actului spo- 
E vedaniei. Am încercat pe cât posibil 
să elimin ispita transmiterii de 
informaţie sistematizată, care de cele 


CuvâNT 
ÎNAINTE |[ 
mai multe ori se receptează și se înre- 
E ai gistrează ca atare la capitolul „cunoş- 
tinţe despre”, sporind cultura teologică sau creştină 
a cititorului, dar nemișcându-l spre problematizarea 
personală şi spre asumarea demersului. Trăim o epocă 
în care consumul de informaţie teologică, duhovni- 
cească, creștinească în general a devenit un fenomen 
în sine. Am avut deseori senzația că, fie în conferin- 
ţele noastre publice, fie în cărțile sau în studiile noas- 
tre, avem mângâierea că vorbim sau scriem despre 
un subiect, iar cititorii sau ascultătorii au mângâierea 
că citesc sau ascultă, îmbogăţindu-și cultura creştină, 
sporindu-și bagajul de cunoştinţe. Și ne oprim aici. 
Acest format al „Capetelor despre...” răspunde mai 

bine provocării personale, aplicate, practice. Acest 
gen literar se concentrează mai bine pe întrebarea 
Ce să fac? sau Cum să fac? sau De ce să fac? şi nu la 
întrebarea Ce trebuie să știu? Cred că o abordare în 
Capete scade ispita memorării informaţiei. În gene- 
ral, mintea noastră, a celor de astăzi, este obișnuită 
să sistematizeze pentru a putea memora. Odată me- 
morată informaţia se instalează deja o mulțumire, o 
satisfacţie şi totul se poate opri aici. În care caz, nu 
numai că nu avem nici un câştig real, ci avem mai 
curând pagubă, pentru că în adâncurile ei conştiinţa 
înregistrează eșecul de a nu fi făcut ceea ce știai că 
trebuie să faci. 

Am agonisit aproape patruzeci de ani de preo- 
ție şi odată cu ei multă experienţă în ceea ce priveşte 
practica spovedaniei. Cea mai frecventă problemă pe 
care am întâlnit-o este tocmai aceasta: Știu, dar nu 
fac! Am și ajuns să stopez întrebările nesfârşite ale 
credincioșilor, spunându-le: „Știm destule lucruri, să 
le împlinim pe acelea. Aşezaţi-vă în răspunsuri, nu 
în întrebări! Întrebările nu se sfârșesc niciodată!” O 

spun pe temeiul propriei experiențe. Mișcându-mă şi 
în câmpul studiilor teologice, am cunoscut din plin 
ispita acumulării de informaţii pentru ştiinţa teolo- 
gică în sine. Am cunoscut lucrarea acestei ispite şi 
la generaţiile numeroase de studenți, încercând din 
răsputeri să-i conving să nu mai asimileze cunoştin- 
ele teologice ca simple informaţii, ci să le raporteze 
continu la ei înșiși, la viaţa lor. 

Convins de folosul extraordinar al Spoveda- 
niei, m-am hotărât să public gândurile mele legate 
mai ales de motivele care ar trebui să ne determine să 
ne spovedim. Am investigat mai ales în direcţia firii 
umane şi a funcţionării acesteia, în sine, în relație 
cu semenii și cu raportare la Bunul Dumnezeu. Spo- 
vedania este taina restaurării continue a firii umane 
care este supusă continuu căderii, este taina recupe- 
tării consecințelor păgubitoare, vătămătoare, ale gre- 
şelilor, eșecurilor, căderilor, păcatelor, fărădelegilor 
noastre, ştiute sau neștiute, cu voie sau fără de voie, 
cu cuvântul sau cu lucrul. Spovedania este continua- 
rea lucrării restauratoare de la Botez, este curățirea de 

păcate și înnoirea firii prin înnoirea harului dumne- 
zeiesc, moartea pentru păcat și învierea pentru viaţă. 

Orice ar face omul, căderea, eșecul, păcatul 
sunt o constantă. Nu există om fără de păcat, spu- 
nem. Numai un ceas de va trăi omul, va păcătui. 
Ceea ce ar trebui să ştie omul este că există posibilita- 
tea restaurării, șansa recuperării stării de dinainte de 
cădere, șansa înnoirii continue a firii. Există posibili 
tatea spălării sufletului sau a conştiinţei sau a minţii 
sau a inimii afectate evident de consecinţele faptelor 
sau gândurilor sau cuvintelor sau atitudinilor noastre 
rele, unde se așază și se depozitează murdăria păca- 
tului sau a căderii sau a rătăcirii și care poate duce la 
pierderea sensibilităţii simțirii și la împietrirea ini- 
mii, la întunecarea minții şi la sălbăticirea simțurilor. 

Încă o evidenţă a firii noastre omeneşti este 
componenta noastră nematerială, lumea noastră lă- 
untrică, conştiinţa de sine, mintea, simţirea, voin- 
ţa şi toate celelalte, sufletul, cum îi spunem în mod 
obişnuit. Omul este trup și suflet sau, mai corect 
spus, omul este suflet în trup. Trupul nu sunt eu, 

spun Părinţii. Eu sunt sufletul, trupul este 4/ meu. 
Mâna nu sunt eu, este 4 mea. Nu creierul gândește, 
ci eu gândesc, folosind creierul. Dacă înţeleg omul 
lăuntric ca pe o evidenţă de necontestat, toate aceste 
mecanisme nemateriale care constituie de fapt viața 
mea, stările mele sufletești, atunci trebuie să accept 
că, aşa cum îmi îngrijesc trupul pentru a funcţiona, 
trebuie să am grijă și de omul lăuntric. Dacă trupul 
trebuie hrănit cu grijă și cu măsură, trebuie aerisit, 
trebuie spălat și vindecat atunci când suferă vreo 
afecţiune, la fel trebuie să se întâmple şi cu sufletul. 
Cultura dominantă a lumii este una centrată 
pe exterior, pe ceea ce se vede, pe mecanismele vieţii 
materiale, trupești. Cultura creştină este centrată pe 
mecanismele vieţii lăuntrice, unde se lucrează ceea ce 
se va manifesta în trup. Mecanismele vieţii noastre 
interioare sunt și ele afectate, dereglate, uneori scoase 
complet din funcționare. Și lucrul acesta se vede cu 
ochiul liber, în suferința și tristețea noastră, în depre- 
sia și nemulțumirea ce pun stăpânire pe noi, în blo- 
cajele existențiale care distrug vieţi, relaţii, familii, 

comunităţi etc.. Oamenii trebuie să ştie că există 
posibilitatea restaurării, a recuperării, a revenirii la 
starea bună de dinainte, la buna funcționare a meca- 
nismelor vieții noastre lăuntrice, la buna funcționare 
a fiecăruia dintre noi. 

Şi această posibilitatea este Spovedania. Spo- 
vedania presupune conştientizarea relelor săvârșite și 
mărturisirea lor preotului pentru a primi dezlegare 
de la Dumnezeu. De ce de la Dumnezeu? De ce prin 
preot? Am încercat să răspund și la aceste întrebări. 
Cuviosul Sofronie de la Essex spune în cunoștință 
desăvârșită de cauză că „Păcatul este totdeauna o ne- 
legiuire împotriva iubirii lui Dumnezeu- Tatăl!” Pă- 
catul este un atentat la bunul mers al propriei noastre 
existențe, o abatere, o rătăcire, o împotrivire. Şi viața 
o primim în dar, în întregime, cu toate datele concre- 
te ale fiecăruia şi bineînţeles cu informaţiile necesare 
pentru o vieţuire sănătoasă care să ne ducă la împli- 
nire, bucurie, fericire. Viaţa ne este dată, nu trebuie 
să o inventăm. Trebuie numai să o descoperim, să 
facem efortul să ne cunoaștem, să cunoaștem rostul, 

sensul propriei existenţe și, evident, calea de împlini- 
re a ei. Şi, dacă viaţa fiecăruia vine de la Dumnezeu şi 
este susținută de iubirea lui Dumnezeu, atunci orice 
atentat la bunul mers al vieţii se ridică la Dumnezeu 
Creatorul și Atoateţiitorul. Ceea ce este extrem de 
important este faptul că Dumnezeu este singurul în 
măsură să şteargă păcatele și urmările lor din ființa 
noastră. Şi o face cu multă bucurie. 

În Ane, strigătul acestei cărțulii — din tot sufle- 
tul şi cu toată durerea — acesta este: ne putem repara, 
ne putem restaura, ne putem înnoi, putem scăpa de 
zgura existențială adunată pe parcursul întregii vieți! 

Spovedania oferă cea mai optimistă perspec- 
tivă asupra vieţii, tocmai pentru că îi oferă omului 
şansa de a se ridica ori de câte ori cade, ori de câte 
ori greşeşte. Şi, mai mult decât atât, chiar și ajuns la 
o încărcare insuportabilă și aparent ireparabilă, pe o 
perioadă lungă de acumulări negative, omul se poa- 
te descărca de această greutate şi o poate lua de la 
început. 

Am să închei cu un cuvânt din Pateric: 

„Un frate a întrebat pe Avva Sisoe, zicând: Ce 
să fac, avva, că am căzut? I-a zis lui Bărrânul: Ri- 
dică-te iarăși! A zis lui fratele: M-am sculat și iarăși 
am căzut! Și i-a zis Bătrânul: Ridică-te iarăși și iarăși! 
A zis, deci, fratele: Până când? A zis Bătrânul: Până 
când te va găsi ceasul morții, fie în bine, fie în cădere. 
Căci în ceea ce va fi aflat omul, în aceea va şi pleaca.” 


Luni, 7 martie 2022, 

Începutul Postului Mare 

Prima zi a Canonului mare de pocăință 
al Sfântului Andrei Criteanul 

Oamenii adunaţi în biserică constituie chipul 
cel mai frumos al lumii. Este sentimentul pe care-l 
am ori de câte ori privesc din fața Sfântului Altar 
a mulțimea care umple biserica. Chipurile 
lor adeveresc faptul că, atunci când intră 
în biserică, omul, oricare ar fi el, își recu- 
perează cea mai bună și mai curată stare de 
(care este capabil, încercând să se depărte- 
ze sau să se lepede de răutăţile şi de urâciunile, de 
resentimentele, de gândurile sau impulsurile urâte, 
de patimile care în afara bisericii îl sălășluiesc într-o 
măsură sau alta. Nu vreau să spun că oamenii din 
biserică sunt mai buni ca cei din afara bisericii, ci 
că, atunci când sunt în biserică, aceiaşi oameni sunt 
mai curaţi şi mai buni decât atunci când sunt în 
afara bisericii. Când intră în biserică, toți oamenii, 
unii mai mult și alţii mai puţin, simt nevoia să-și 
revizuiască spre pozitiv atitudinea și mai ales starea 
lăuntrică. Se îmbunează la propriu. Motivul este 
unul singur, conștientizat mai mult sau mai puțin: 
simțământul adânc al întâlnirii cu Dumnezeu sau al 

intrării într-un spaţiu cât se poate de legat de Dum- 
nezeu, prin ceea ce se întâmplă în el şi prin toate 
obiectele care-l împodobesc, începând cu icoanele 
şi terminând cu lumânările. Așadar, dacă fiecare om 
care intră în biserică aduce cu sine chipul cel mai 
bun de care este în stare, suma acestor chipuri ne dă 
un chip mai curat decât cel din afara bisericii. Este 
un motiv în plus pentru care ne simţim bine în bi- 
serică și plecăm din ea cu un plus de pace, de linişte, 
de bine. Adunarea oamenilor în biserică este și cel 
mai adevărat și deplin chip al lumii. Atunci când se 
adună în biserică, oamenii refac imaginea adevărată 
a lumii, exprimă în această adunare adevărul privind 
rostul ultim al dimensiunii comunitare sau sociale a 
omenirii, adică motivul pentru care simt nevoia oa- 
menii să fie împreună. De obicei, oamenii se adună 
la un loc pe motivul unor interese comune, ale unor 
bucurii sau plăceri comune sau pe motivul rudenici. 
În biserică se depășesc toate aceste motivații şi oa- 
menii exprimă adevărul credinței lor conform căreia 
se adună pentru că sunt chemaţi prin firea lor să se 

apropie întreolaltă şi să se iubească între ei pentru 
niciun alt motiv afară de faptul că sunt oameni şi se 
raportează la Acelaşi Dumnezeu Creator. Atât. Orice 
altă motivaţie, în ultimă instanță, mai mult îi separă 
pe oameni, decât îi adună. 

Calitatea de creștin reclamă cu necesitate Spo- 
vedania. Trebuie spus foarte clar și acest lucru: dacă 
cineva își asumă calitatea de creștin, de om botezat 
a în numele Preasfintei Treimi, atunci trebu- 
ie să-şi asume şi ceea ce decurge din această 
calitate. A fi creştin numai în virtutea unei 
inerţii, a unei tradiţii moştenite şi neasu- 
(mate este un lucru care nu mai poate fi 
justificat astăzi, când există deplină libertate de ma- 
nifestare a credinţei. Este timpul să ne întrebăm cu 
multă seriozitate dacă dorim să fim creștini şi să ne 
asumăm tot ceea ce presupune calitatea de creştin. 
Ori, primul lucru pe care trebuie să-l facă cineva în 
această situaţie este tocmai spovedania. Dacă am stat 
într-o astfel de letargie, într-o astfel de nepăsare, deşi 
nu am negat calitatea de creştin, atunci este momen- 
tul să-mi activez această calitate reintegrându-mă în 
viața creştină, în viața cu Dumnezeu, în viața Biseri- 
cii. Stau de vorbă cu mine însumi, îmi cercetez şi-mi 
limpezesc starea, atitudinea. A fi creștin nu înseamnă 
numai a-ţi asuma și mărturisi un crez, o filozofie de 

viaţă, ci înseamnă a trăi cu Dumnezeu, luându-L în 
calcul pe Dumnezeu ca fiind prezent peste tot, cu tot 
ceea ce implică prezența Lui, așa cum este El prezent 
şi mărturisit în Dumnezeieștile Scripturi și în istoria 
Bisericii și așa cum trăiesc părinții şi frații noștri. A 
lua în calcul pe Dumnezeu echivalează cu a trăi viața 
ta în întregime și în toate componentele sau capitole- 
le ei ținând seama de Dumnezeu. Nu înseamnă să te 
acomodezi unei teorii, unei filosofii, să te conformezi 
unor porunci, norme, canoane, reguli morale sau re- 
ligioase, ci înseamnă să descoperi că toate acestea își 
arată adevărul vieţii şi existenţei tale. Încercând să-L 
iei în calcul pe Dumnezeu, să vieţuiești incluzându-L 
în existența ta la locul care I se cuvine, nu faci altceva 
decât să te aşezi pe făgașul sau drumul firesc al vie- 
ţii tale, pe traiectoria existențială care este conformă 
cu adevărul firii tale și al lumii care te înconjoară. 
Nu putem pune semnul egalității între o existenţă cu 
Dumnezeu și una fără Dumnezeu. Cele două afirma- 
ţii sunt contrare, nu pot fi amândouă adevărate, ele 
se exclud reciproc. Ori Dumnezeu există şi existența 

noastră nu poate fi concepută fără EI, ori Dumne- 
zeu nu există și viața noastră poate fi concepută fără 
EI, Este cea mai mare provocare adresată omului, la 
care trebuie să răspundă și să procedeze în consecin- 
ţă. A evita răspunsul la această întrebare, plasându-te 
teoretic în zona indiferentă, nu reprezintă o atitu- 
dine onestă faţă de viață şi este evident că refuzi să 
mergi cu gândul până la capăt. Cine merge cu gân- 
dul până la capăt, spune Părintele Stăniloae, nu-L 
poate evita sau exclude pe Dumnezeu. Dar problema 
noastră aici îi priveşte pe cei care sunt botezați în Bi- 
serica Ortodoxă de părinţi şi de nași, dar care, atunci 
când sunt mari, își recunosc şi acceptă calitatea de 
creștinii, observă și respectă unele sau multe din rân- 
duielile vieţii creştineşti, dar nu se spovedesc şi în 
consecință nici nu ajung să se împărtășească. În felul 
acesta, arată fie o lipsă de seriozitate, fie o nepăsare 
faţă de un aspect esenţial din viața sa, fie o ignoranță. 
Pentru aceștia trebuie spus că nu este de conceput 
ca cineva să se numească creștin și să ignore nece- 
sitatea Tainei Sfintei Spovedanii, adică mărturisirea 

păcatelor şi greşelilor față de Dumnezeu, Făcătorul 
nostru şi Dătătorul de viață. Limpezirea atitudinii 
faţă de Dumnezeu este prima şi cea mai importantă 
mărturisire. Spovedania priveşte tocmai recuperarea 
relației cu Dumnezeu. Ori, atunci când vrei să vii la 
Dumnezeu, să te adresezi Lui, primul lucru pe care-l 
simţi în mod firesc este să-l mărturisești că ai stat de- 
parte de E, că L-ai neglijat, că ai nesocotit prezenţa 
Lui, că ai fost fără recunoștință faţă de El, deși îi da- 
torezi existența în întregime, că ai nesocotit voia Lui 
şi poruncile Lui care nu sunt altceva decât jaloane ale 
vieţii celei adevărate. 

Spovedania este un foarte mare dar făcut de 
Dumnezeu oamenilor, este o foarte mare șansă. Mulţi 
dintre semenii noştri receptează spovedania, ca de alt- 
a fel și alte practici sau rânduieli bisericești, 
drept o povară sau o obligaţie, de unde și 
sentimentul de respingere. Spovedania nu 
este o obligaţie, „ci este înainte de orice o 
“oportunitate, o şansă. Noi o evităm pentru 
că ne este greu și ne rușinăm să ne confruntăm cu 
chipul nostru urâr, cu păcatele, cu greșelile, cu eșe- 
curile noastre. Dar confruntarea aceasta incomodă, 
jenantă, dureroasă, rușinoasă, este tocmai prilejul şi 
modalitatea de a scăpa de presiunea acestora asupra 
noastră, asupra conștiinței noastre și de a elimina mai 
devreme sau mai târziu consecințele lor asupra vieții 
noastre și a celor din jurul nostru. Fiind neputincios 
- toată viața mea am fost neputincios - şi încercând 
să mă ridic, şi din nou neputincios fiind și iarăşi că- 
zând, mi-am dat seama ce dar extraordinar este spo- 
vedania, care își dă şansa să te refaci după o cădere, să 
te restaurezi, să devii ca înainte, ca la început, după 

ce cazi în cele mai urâcioase și grele păcate sau gre- 
şeli, să o iei de la capăt aproape ca un nou născut. (9) 
şansă extraordinară să te împaci cu tine însuţi, ceea 
ce nu este deloc ușor, să te împaci cu Dumnezeu, 
ceea ce iarăși nu este deloc ușor, și să te împaci cu 
cei din jur. Aceasta este Spovedania. Slavă Domnului 
că în Biserica noastră ortodoxă spovedania ocupă un 
loc important în viața credincioşilor. Dar, așa cum 
se întâmplă cu toate lucrurile îndătinate, este nevoie 
din când în când să ne împrospătăm înţelesul lor, 
să pătrundem mai limpede semnificaţiile lor, rocmai 
din dorinţa de a ne așeza corect în lucrul respectiv şi 
de a avea folosul deplin al lui. 

A merge la biserică înseamnă a merge la 
întâlnire cu Dumnezeu. A merge la sfintele slujbe, 
şi în mod special la Sfânta Liturghie, este un gest 
care presupune o apropiere de Dumnezeu, 
înseamnă a merge la întâlnire cu Dumne- 
zeu, cu Maica Domnului, cu sfinţii, dar și 
cu ceilalți creștini. Când merge cineva la 
biserică, are conștiința că merge la o întâl- 
nire cu Bunul Dumnezeu, dar că la întâlnire nu este 
singur, ci împreună cu alții asemenea lui. Imaginea 
care ar ilustra cel mai bine ceea ce se întâmplă la bi- 
serică este cea pe care o folosește Mântuitorul Hris- 
tos frecvent în Evanghelia Sa, aceea a celor chemaţi 
la nuntă, la praznic sau la cină. Mergem „acasă” la 
Dumnezeu — doar spunem cu toții că biserica este 
casa lui Dumnezeu —, fiind chemați să luăm masa cu 
EI, în ultimă instanţă, la această masă fiind invitați 
şi ceilalți. Firesc ar fi, dacă ne ştim că am greșit ceva 
sau L-am supărat cu ceva pe Dumnezeu, să simţim 
o jenă sau ruşine de a merge la masa Lui în starea 
aceea. De aici nevoia de a mărturisi lui Dumnezeu 

eventualele greşeli şi a-l cere iertare înainte de a mer- 
ge la masa Lui. Nu poți participa la masă dacă nu 
ai pace și cu ceilalți comeseni. Acest lucru cu atât 
mai mult cu cât este vorba de a merge cu toţii în 
faţa lui Dumnezeu, la masa lui Dumnezeu. De aici 
şi nevoia de a te împăca și cu ceilalţi. Ori această îm- 
păcare se realizează pe calea cea mai firească pe care 
o cunoaștem cu toții, prin a-ţi mărturisi greşeala și 
a primi iertare de la cel căruia i-ai greşit. Numai în 
felul acesta se restaurează pacea și te poți apropia fără 
jenă, cu tot sufletul, de cel căruia i-ai greşit, cu care 
erai supărat. Împăcarea aceasta se face prin Taina 
Sfinrei Spovedanii, în cadrul căreia mărturisim lui 
Dumnezeu cu ce i-am greșit și-i cerem iertare, pe 
care o primim, prin intermediul preotului care la 
sfârșitul spovedaniei rostește rugăciunea de dezle- 
gare în numele lui Dumnezeu Însuşi: „...te iert și 
te dezleg de toate păcatele tale în numele Tatălui şi 
al Fiului și al Sfântului Duh. Amin!” Avem mare 
nevoie să ne recuperăm responsabilităţile pe care 
le avem față de comunitatea din care facem parte. 

Una dintre ele, poate cea mai importantă, este aceea 
de a adăuga prin prezența noastră un plus la calita- 
rea întregului. Este adevărat că această dimensiune 
comunitară, bisericească, nu este prea mult luată în 
consideraţie, că în conștiința noastră bisericească nu 
apare foarte limpede această componentă: că atunci 
când mergem la biserică, mergem să fim împreună 
cu ceilalți în faţa lui Dumnezeu, și nu numai pentru 
a ne rezolva problemele noastre individuale. Bunul 
Dumnezeu ne asigură că acolo unde sunt doi sau trei 
adunaţi în Numele Lui, acolo va fi şi El, tocmai pen- 
tru a activa și stimula o componentă esențială a vie- 
ţii umane și creştine: iubirea dintre oameni. Punctul 
cel mai avansat al comuniunii noastre la biserică, în 
Dumnezeiasca Liturghie, este Sfânta Împărtășanie, 
împărtăşirea din același Sfânt Potir, în fața Sfântului 
Altar, cu Trupul şi Sângele Domnului. Acest lucru 
trebuie să-l facem nu numai cu conştiinţa unui de- 
mers individual — faptul că eu am ajuns să mă împăr- 
tăşesc —, ci și cu conştiinţa unui demers comunitar, 
bisericesc — faptul că, iată, suntem toți în măsură să 

ne împărtășim. Ei bine, una din condiţiile pe care 
trebuie să le îndeplinim pentru a participa la Dum- 
nezeiasca Liturghie impreună cu ceilalți și pentru a 
ne împărtăşi împreună este de a fi împăcaţi unii cu 
alţii. Nu poţi veni la Dumnezeu dacă ești certat sau 
supărat cu cineva. Mântuitorul Hristos Însuși spune 
acest lucru, cu multă limpezime şi fermitate. „Deci, 
dacă îţi vei aduce darul tău la altar și acolo îţi vei 
aduce aminte că fratele tău are ceva împotriva ta, lasă 
darul tău acolo, înaintea altarului, şi mergi întâi și 
împacă-te cu fratele tău şi apoi, venind, adu darul 
tău” (Matei 5,23-24) 

Este firesc să nu te poți așeza la aceeași masă cu 
cineva cu care ești certat sau supărat. Acest lucru se 
întâmplă între oameni. Cu cât mai mult trebuie luat 
în seamă acest aspect când este vorba despre o cină 
duhovnicească, dumnezeiască? 

Starea noastră rea, generată şi întreținută de 
păcatele și de greșelile noastre, de eșecurile sau amă- 
girile noastre, voite sau nevoite, nu ne afectează nu- 
mai pe noi, ci afectează și pe cei din jurul 
nostru, contribuie la deteriorarea stării 
generale a societății umane în care trăim. 
Dacă dobândim această conştiinţă, dar re- 
fuzăm curățirea sau spălarea de păcate și de 
consecinţele lor asupra firii noastre, atunci ne facem 
evident vinovaţi de extinderea și înmulțirea răului în 
jurul nostru și de perpetuarea lui. Prin urmare, este 
necesar să ne mărturisim păcatele cât mai frecvent şi 
pentru că în felul acesta oprim contribuţia noastră la 
agravarea stării generale a comunității umane în care 
trăim și contribuim la însănătoșirea ei. Este o res- 
ponsabilitate care decurge din solidaritatea umană. 
Cu toţii suntem adeseori striviți de presiunea răului 
în lume, de suferințe și boli, de necazuri, lipsuri, în- 
tâmplări nefericite, de dușmănii şi certuri, războaie 
etc, Ne întrebăm atunci de unde atâta rău. Când ne 
confruntăm noi înşine sau cei dragi ai noştri cu astfel 

de situaţii limită, un accident grav, o boală incura- 
bilă, atunci ne întrebăm de ce ni se întâmplă nouă, 
parcă nu suntem cei răi, nu am făcut rău nimănui. Şi 
este posibil să avem dreptate, Trecem însă cu vederea 
o realitate foarte evidentă, anume că răul și efectele 
lui, la fel ca și binele, circulă între oameni, că firea 
omenească este comună, nu este întreruptă între per- 
soanele umane. Așa încât binele făcut de mine sau 
zămislit în mine, gândul și sentimentele mele bune, 
starea mea de bine iradiază bine spre ceilalți. Și deo- 
potrivă răul, resentimentele mele, starea mea de ură, 
de răutate, toate iradiază răul înspre ceilalți, afectând 
calitatea vieţii celorlalţi. Starea mea de rău pe care o 
produc înlăuntrul meu, păcatul și întinăciunea, min- 
ciuna și lipsa de onestitate, mânia, ura și toate cele- 
lalte se adaugă la patrimoniul comun, contribuind 
la starea generală a oamenilor. Eu pot contribui cu 
binele sau cu răul la acest patrimoniu comun. Lucrul 
acesta îl putem confirma toți, din experiența noastră, 
mărturisind că ne simțim bine în jurul unui om cin- 
stit, curat, bun și suntem incomodați de nervozitatea 

sau resentimentele cuiva, după cum ne simțim liniş- 
tiţi şi pătrunși de pace și sfințenie într-o mânăstire, 
iar într-un loc unde se dezvoltă duh de ceartă, de lă- 
comie, de răutate, nu ne simțim bine. Starea generală 
a familiei sau a casei în care ne petrecem viața de zi 
cu zi, a colectivului sau comunității umane în care ne 
desfășurăm activitatea profesională, a neamului din 
care facem parte, ca şi starea generală a lumii într-un 
timp anume, toate poartă pecetea stărilor dominante 
ale oamenilor care trăiesc în vremea aceea și ale pă- 
catelor sau virtuţilor lor dominante. Într-o familie se 
poate instala o stare rea, negativă, tensionată, greu 
suportabilă de cei doi soți şi de copii. Noi, duba 
cii, îndemnăm pe cei doi soți să se cerceteze cu since- 
ritate, fiecare pe sine, şi să ia aminte dacă nu cumva 
sunt păcate grele săvârșite în mod repetat de unul 
dintre ei sau de amândoi. Acolo unde omul se așază 
mult timp în păcat, nu mai poate avea liniște, se răz- 
bună propria fire, siluită de lucrul împotriva ei, care 
este păcatul, și respectivul devine nervos, nemulțu- 
mit, silnic în relație cu celălalt. Având la dispoziție 


32 


| 


pe celălalt ca vinovat de serviciu, ne amăgim cum că 
el este cel al cărui comportament este de vină pen- 
tru starea noastră de supărare, mânie, nemulțumi- 
re. Doar pe noi înşine trebuie să ne convingem de 
eficiența mărturisirii păcatelor în sensul spălării, al 
curățirii şi al îndepărtării consecințelor acestora asu- 
pra propriei firi. Este la îndemâna oricui, premisa 
minimală fiind un strop de credință în Dumnezeu, 
pe care o avem cu toții aproape. Cu păcatul și cu pa- 
timile este, într-un fel, asemenea bolilor contagioase, 
cum spuneam mai sus. Cine nu se îngrijește de sine, 
ci se lasă pradă viciilor şi păcatelor și patimilor de tot 
felul, nu-şi face numai sieși rău, ci va contribui indi- 
rect la înmulțirea răului în lume iradiind starea sa de 
rău în spațiul comun de care se împărtășesc toți şi va 
furniza provizii răului colectiv. Cine se va îngriji de 
sine şi, atunci când păcătuieşte sau face ceva rău, va 
regreta și se va curăța prin mărturisire și prin iertare, 
va scuti și comunitatea umană din care face parte de 
un adaos de răutate. Ce moştenire, ce patrimoniu 
genetic se agoniseşte și se transmite copiilor de către 

o comunitate care își ucide aproape în masă pruncii 
în pântece și pare a nu avea conștiința că a făcut ceva 
rău? Ce pervertire a sufletului omenesc, care poate 
să-şi continue viaţa ca şi când nimic nu s-ar fi întâm- 
plat? Cum să se mai nască în sufletul acela bucuria 
adevărată, sensibilitatea la frumos? Nu se mai leagă 
nimic. Se vaită lumea de'dezbinări şi divorțuri în fa- 
milii, de criza însoțirii tinerilor în căsătorie, de cali- 
tatea copiilor şi a tinerilor. Toate acestea sunt rodul 
viețuirii noastre păcătoase și nepocăite. Într-o astfel 
de situație, totul s-ar putea vindeca, îndrepta, resta- 
ura, dacă oamenii ar începe să conştientizeze răul pe 
care l-au făcut, să-l regrete şi să plângă pentru el şi 
să-l mărturisească. Este o şansă, o şansă mare, care ne 
stă la îndemână. Putem recupera starea de dinainte, 
indiferent în câtă răutate am săvârşit. 

Starea actuală a societății în care trăim, care se 
perpetuează și chiar se agravează pe zi ce trece, se da- 
torează şi faptului că mai nimeni nu mai este dispus 
să privească înspre sine și să vadă dacă nu 
cumva este unul dintre cei care contribuie 
mai mult sau mai puţin cu starea, atitu- 
„. dinile sau faptele sale la menținerea stării 
O negative a societăţii sau chiar la agravarea 
ei. Toţi au ochi numai pentru ceilalți. Relele celor- 
lalți sunt mai mult decât vizibile și pe ele le pârâm 
cu timp și fără timp, fie în bârfa degradantă, fie de 
la tribuna la care avem acces, politică, civică, peda- 
gogică, jurnalistică. În lumea zilelor noastre toată 
lumea judecă pe toată lumea, nimeni nu se judecă 
pe sine. Nu a apărut nimeni, încă, care să înceapă 
cu responsabilitatea proprie, să-şi pârască, să-și măr- 
turisească public propriile căderi și greșeli și să se 
străduiască să se schimbe, pentru binele său și pen- 
tru binele comunității din care face parte. Lucrurile 
vor lua un alt drum, atunci când cineva va da tonul, 
propunând această atitudine, şi atunci când cei care 

şi-o vor însuşi vor constitui ceea ce numim o masă 
critică la nivelul unei mici comunități sau la nivelul 
întregii comunități. A judeca pe celălalt continuu şi 
a face lucrul acesta aproape cu toți cei din jurul tău 
este un semn că recunoști starea de rău general care 
afectează pe toţi membrii societății și te afectează evi- 
dent şi pe tine, recunoşti că răul vine, este întreținut 
şi sporit de greșelile conştiente sau inconștiente ale 
celorlalți, de păcatele celorlalți, dar nu conștientizezi 
sau refuzi să iei în calcul că la fel de bine este posibil 
ca greşelile, căderile şi păcatele tale să contribuie în 
cele din urmă la starea generală a societăţii. Este aici 
un viciu de logică foarte evident, pe care refuzăm să-l 
observăm, tocmai pentru că în situaţia în care l-am 
observa am fi nevoiţi să acceptăm că fiecare dintre 
noi, cei ce judecăm, ne aflăm în fapt în postura celor 
pe care-i judecăm şi, în timp ce le cerem celorlalți să 
se îndrepte, să nu mai facă relele care ne afectează pe 
noi, nu ne cerem același lucru şi nouă înşine. 

Avem o imensă responsabilitate faţă de mo- 
ştenirea pe care o transmitem urmașilor noștri și prin 
ea faţă de calitatea firii umane în general. Închiși în 
a noi înşine, în bucuriile sau necazurile pro- 
__ priei vieţi, captivi, uneori o viață întreagă, 
grijilor și plăcerilor noastre meschine de 

fiecare zi, nu mai ajungem să reflectăm și 
J asupra responsabilităţii evidente pe care o 
avem ca zale într-un lanț uman viu, prin intermediul 
căruia se transmite mai departe viața umană însăşi. 
Noi înşine suntem purtătorii unei moșteniri genetice 
„agonisite” de părinții şi strămoșii noştri și la rândul 
nostru fiecare dintre noi vom transmite o moștenire 
genetică urmașilor noștri. Mult mai des ne gândim 
la moştenirea materială, la averea pe care am putea 
să le-o lăsăm copiilor moștenire, decât la moştenirea 
transmisă prin firea noastră. Adesea spunem despre 
un copil: Are firea tatălui său! Sau a mamei sale!, în- 
ţelegând prin aceasta că este blând sau mânios, iute 
sau domol, mândru sau lacom, iubitor de stăpânire, 
de mărire sau, dimpotrivă, smerit, ruşinos etc. Nu 

ne activăm această responsabilitate, care nu decurge 

din vreo morală sau credinţă, ci decurge din adevărul 

Arii, este unul de bun simţ, cum spunem. Nu ne 

gândim la aceste urmări, nu imediate, ci mai înde- 

părtate, dar extrem de importante, ale modului nos- 

tru de viață. Alunecând sau deviind noi de la modul 
de viață propriu firii umarie, în lucruri nefireşti sau 
potrivnice firii şi refuzând să revenim la traiectoria 
existenţială firească, vom afecta propria noastră viață, 
calitatea ei, dar vom transmite și urmașilor nOȘtri» 
care se vor naşte din noi; prin rânduiala firi, aceste 
căderi ale firii. Avem să curățim propria fire de astfel 
de moșteniri neplăcute şi păguboase şi să ne ferim de 
a adăuga moştenirii altele asemenea. Şi acest lucru 
se poate face prin conştientizarea respectivei stări de 
lucruri și prin curățirea firii de astfel de înclinații sau 
de urmările lor prin Taina cea mare a Sfintei Spo- 
vedanii sau Mărturisiri. De aceea este mare lucrarea 
aceasta tainică, pentru că, iată, ne dă șansa restau- 
ării lucrului căzut, denaturat, restabilirii sănătății 
fireşti, șansa de a curăța moștenirea pe care o lăsăm 

urmaşilor noștri de tendințele păcătoase „agonisite” 
de noi sau de părinții noștri. Cât de mare ar fi vina 
noastră să știm că există o terapie prin intermediul 
căreia putem curăța moştenirea firii de darurile ne- 
gative, de înclinațiile ei rele sau perverse și să nu o fa- 
cem? Ducem de multe ori blestemul de nesuportat și 
teroarea manifestării unor astfel de înclinații ale firii 
care ne fac viaţa iad şi nouă și celorlalți, dar nu facem 
nimic să ieşim de sub stăpânirea răului aceluia, deși, 
iată, ni se spune că există o cale. Taina Spovedaniei 
este socotită ca un nou Botez, adică o spălare a firii, 
a ființei, de adaosurile potrivnice firii, de păcate, de 
patimi. Firea omenească a fost făcută de Dumnezeu 
bună, dar ea a fost și este continuu afectată prin păcat, 
decadenţă, eșecuri. Lucrurile nefireşti sau împotriva 
firii, perversiunile de orice fel ajung să pervertească 
firea însăși și să se transmită ca atare urmașilor. Când 
rostim Psalmul 50 spunem, între altele: „Că în păca- 
te m-a zămislit și în păcate m-a născut maica mea!” 
Înţelegem prin aceasta nu că faptul zămislirii sau al 
naşterii este păcat, ci că atunci când am fost zămislit 

şi când m-am născut, firea omenească a părinţilor 
mei era purtătoarea unei moșteniri care suporta 
decadenţă și consecințe ale păcatelor părinților sau 
strămoșilor, De aici deducem cât de necesar este ca 
zămislirea pruncilor să se facă în stare de luciditate și 
în stare cât mai curată. Dacă într-adevăr spovedania 
curăță păcatele, putem să:ne gândim cât de necesar 
ar fi pentru ceea ce transmitem noi ca moștenire prin 
firea ce le-o dăm din trupul nostru să facem înainte 
spovedania cât mai completă și sinceră a păcatelor 
noastre, să ne curățim. Cât de vinovaţi am fi, să ştim 
că există o cale care să spele și să purifice într-un fel 
anume firea pe care o transmitem copiilor noștri și 
noi să nu o facem? Nu este om care să trăiască şi să 
nu greșească. Toţi suntem păcătoşi. Dar, iată, avem 
şansa curățirii firii de urmările păcatului. Şi acest lu- 
cru se întâmplă prin Taina Sfintei Spovedanii. Nu 
este vorba numai de existența unui păcat sau a al- 
tuia, ci este vorba despre o fire copleșită de păcate, 
încremenită, împietrită, încăpățânată, egoistă... Este 
vorba de a sta cu nesimţire în păcat sau a te strădui 

să-ţi cunoşti păcatele, să le mărturiseşti și să te iz- 
băveşti de ele. Lacrimile mamei și ale tatălui pentru 
păcatele lor, curățirea lor de păcate prin spovedanie 
şi îmbunătățirea firii prin împărtășirea de sfințenia 
lui Dumnezeu ajută la transmiterea unei moșteniri 
bune copiilor. 

Existenţa îi este dată omului dintru început și 
în întregime. Noi nu ne aparținem de fapt, nu ne-am 
inventat noi înşine, nici vreun om nu ne-a inven- 
tat, ci avem existența dată, în totalitatea 
ei. În mod foarte concret și individual, 
ne naştem în afara hotărârii noastre. Ne 
naştem prin hotărârea, voia şi alegerea lui 
Dumnezeu. În plus, fiecare ne naștem în- 


tr-o condiţie dată, fără nici cea mai firavă contribuţie 
proprie. Nimeni nu ne-a întrebat înainte dacă vrem 
să ne naștem sau nu, dacă vrem să fim bărbat sau fe- 
meie, dacă vrem să fim român sau de alt neam, dacă 
vrem să ne naştem în secolul XXI sau în altul. Toată 
condiția noastră este dată. De asemenea, conceptul, 
proiectul care stă la baza existenței umane nu a ieșit 
din mintea vreunui om, cu atât mai puţin din a fie- 
căruia dintre noi. Omul este o făptură care închide 
în sine un sens, un punct de plecare, un parcurs şi 
un capăt de drum. Acest capăt de drum este ţinta, 
scopul existenţei, la care dacă ajunge cineva își împli- 
neşte menirea înscrisă în datul său genetic. Dacă nu 

ajunge la această țintă, este un eșec. Ei bine, Cel care 
ne-a făcut a pus în noi un rost, un sens, către care 
mergând ne împlinim. El a pus acest sens în noi, Fă- 
cătorul, așa cum și noi punem rost în orice lucru pe 
care-l facem. Este sensul existenței noastre, care, de- 
sigur, trebuie să răspundă la întrebarea de ce existăm 
de fapt, spre ce ne îndreptăm, care este rostul nostru 
final? Vorbim de rostul/sensul final, pentru că sunt 
şi sensuri intermediare. Dintre rosturile intermediare 
pe multe le mai ghicim. Uneori ne spunem că trăim 
ca să ne bucurăm, ca să iubim, ca să muncim, ca să 
ne veselim, ca să ne odihnim și toate celelalte. Dar 
totuși, nici unul dintre aceste rosturi intermediare 
nu ne mulțumește întru totul, pentru că trebuie să 
ştim care este sensul și rostul final al existenței noas- 
tre? Trebuie să ştim și să înțelegem pentru ce ne-a 
făcur Dumnezeu, totuși? Ne-a dat Dumnezeu ochi! 
Trebuie să ne întrebăm de ce ne-a dat Dumnezeu 
ochi! Ca să vedem, ca să ne orientăm, ca să admirăm 
frumuseţea lumii, ca să ne bucurăm de frumusețea 
părinților, a soţilor, a soțiilor, a copiilor şi celelalte. 

Când simţul ochilor iese din acest rost și merge în 
altă direcţie, atunci săvârșim păcatul. Când cu ochiul 
nostru, de exemplu, iscodim şi ne uităm unde nu 
trebuie, într-un fel sau altul. Când cu ochiul nostru 
vedem și poftim ceea ce nu trebuie, atunci am săvâr- 
şit păcatul. Când devenim martori ai unor spectaco- 
le urâte şi consumăm cu timp şi fără timp imagini 
sau filme pătimaşe, afectăm negativ bunul mers al 
vieţii. Am săvârşit păcatul pentru că dăm ochiului 
o întrebuințare pe lângă sau chiar contrară rostu- 
lui pentru care a fost el făcut. Ne-a dat Dumnezeu 
pântece, care ştim bine că are rostul de a ne hrăni. 
Dacă depășim rostul acestuia devenim lacomi şi lă- 
comia este un păcat. Este un păcat pentru că a ieșit 
din rostul lui, l-am scos noi din rostul lui. Ne-a dat 
Dumnezeu minte ca să adunăm toate informaţiile și 
toate datele şi să ne aşezăm pe o anume cale de vieţu- 
ire, pe o anume cale existenţială, cum spun eu, care 
să ne ducă la împlinirea sensului final al existenţei 
noastre. Noi credem şi mărturisim că omul este făcut 
ca să ajungă la comuniunea de dragoste cu semenii 

săi şi cu Dumnezeu. Acesta ar fi rostul final, sensul 
plenar al vieții umane, pe care-l putem noi înșine 
confirma, chiar cu puţinătatea existenței noastre și 
mai ales cu puţina măsură cu care experimentăm 
dragostea. Într-adevăr, ceea ce ne umple în mod real, 
ceea ce ne împlinește şi ne satisface este dragostea 
faţă de cineva, față de un om, față de un semen, de o 
persoană apropiată, de mama, de tata, de so, de so- 
ţie, de copii și sigur față de Dumnezeu, dacă cumva 
am făcut această experiență. 

Sensul plenar sau rostul final al existenței 
noastre este exprimat şi recapitulat de Mântuitorul 
Hristos în două porunci: „Să iubeşti pe Domnul 
Dumnezeul tău, cu toată inima ta, cu tot 
sufletul tău și cu tot cugetul tău. Aceasta 
este marea și întâia poruncă. lar a doua, la 
fel ca aceasta: Să iubeşti pe aproapele tău 
ca pe tine însuți. În aceste două porunci se 
cuprind toată Legea și prooroci.” (Matei 22,37-40) 
Nu este vorba despre o poruncă arbitrară, dată de 


un stăpân în virtutea puterii lui, ci este vorba despre 
firea adevărată a lucrurilor, despre expresia rostului, 
a împlinirii existenței umane. Omul a fost conceput 
pentru a deveni o ființă iubitoare. “Toată firea lui, 
anatomia şi fiziologia umană în ansamblul lor şi fie- 


care componentă în parte sunt concepute să slujeas- 
că acestui obiectiv. Dacă am avea răbdare, am putea 
să observăm și noi chiar cu ușurință acest lucru. Cel 
mai puternic argument este constatarea — la îndemâ- 
na oricui — că nici un organ din componența anato- 
miei umane nu există pentru sine, ci pentru un sens 

exterior lui. Şi nici organismul uman în întregimea 
lui nu-și are sensul în sine, ci în afara lui. A nu sluji 
acestui scop final echivalează, în fond, cu a te pozi- 
ționa împotriva firii. Acesta mi se pare a fi semnul 
incontestabil că iubirea este rațiunea de a fi a omului. 
În aceasta se împlineşte și își află pacea și fericirea. 
Dimpotrivă, întorcând spatele acestei chemări, va 
fi neliniștit, trist, deprimat, nefericit. Asupra iubirii 
care reprezintă logica ce stă la temelia întregii creații, 
de fapt, Domnul Hristos revine frecvent, punctând 
nuanţe importante. Forma deplină a iubirii, măsura 
cea mai înaltă a ei, este aceea care nu face distincție 
între prieteni și dușmani, între oameni buni şi oa- 
meni răi. Aceasta îl ridică pe om la asemănarea cu 


Dumnezeu Însuși: „lubiţi pe vrăjmașii voştri, bine- 


cuvântați pe cei ce vă blestemă, faceţi bine celor ce 
vă urăsc şi rugaţi-vă pentru cei ce vă năpăstuiesc și 
vă prigonesc, ca să fiţi fiii Tatălui vostru Celui din 
ceruri, că EI face să răsară soarele Lui și peste cei răi 
şi peste cei buni și trimite ploaie peste cei drepți și 
peste cei nedrepți.” (Matei 5, 44-45) Întâi de toate 


47 


se spune că iubirea nu are limite. Dacă există, se ex- 
tinde și la cei care ne fac rău sau ne dușmănesc. Înal 
doilea rând vom observa că porunca aceasta a iubirii, 
care acoperă chiar și pe cei ce ne vor sau ne fac răul, 
ne aşază în postura firească de fii ai lui Dumnezeu. 
Este reiterat adevărul fundamental al credinţei noas- 
tre conform căruia omul este făcut după chipul și 
după asemănarea lui Dumnezeu. Se arată aici şi se 
întărește faptul că sensul existenței noastre, calea pe 
care trebuie să mergem pentru a ne înscrie pe traiec- 
toria împlinirii existențiale este aceea a iubirii. 

Replica Mântuitorului Hristos, răspunsul pe 
care îl culegem din Sfintele Evanghelii la marile 
noastre întrebări, un răspuns general aproape, este 
faptul că omul nu a fost făcut de Dumne- 
zeu să se descurce singur în limitele firii sale 
mărginite, să se descurce deci la condiţia sa 
umană. Omul a fost făcut de Dumnezeu 
ca să beneficieze de resursa dumnezeiască, 
de darul dumnezeiesc. Tot discursul Mântuitorului 
Hristos atrage atenția învăţătorilor vremii aceleia, 
care se străduiau și chiar creaseră o anume morală, 
o ierarhie a valorilor, în temeiul vredniciei sau a ne- 
vredniciei omenești, în temeiul eficienţei sau neefi- 
cienței omenești, şi împărțiseră lumea în drepți şi 
păcătoşi. Cei care posteau de două ori pe săptămână 
erau drepți, cei care nu posteau erau păcătoşi. Cei 
care desfrânau erau păcătoşi, cei care nu desfrânau 
erau nepăcătoşi. Cei care adunau averi prea multe 
erau păcătoşi, cei care dădeau și zeciuială nu erau 
păcătoşi. Duceţi-vă la Sfintele Evanghelii și vedeţi 
ce atitudine are Mântuitorul Hristos față de această 

împărțire. EL zguduie temeliile întregului sistem de 
valori. Nu-l zguduie doar, ci îl răstoarnă. Hristos, în 
loc să meargă cu simpatie spre drepți, merge cu sim- 
patie spre păcătoşi. Toată Evanghelia Mântuitorului 
este cu vameșii, cu desfrânatele. Scandalos! Învățăto- 
rul vostru a intrat să cineze cu un vameș, păcătoasa 
Îi spală picioarele! Nu numai atât, dar bogaţilor li se 
refuză categoric intrarea în Împărăția Cerurilor, iar 
cărturarii şi toată protipendada şi toate notabilităţi- 
le nu se bucură de nici un fel de atenţie din partea 
Mântuitorului. EI răstoarnă tot. Ştiţi care era moti- 
vul2 Toţi cei care se trecuseră pe ei de partea dreaptă, 
să spunem a celor drepţi; se trecuseră în temeiul unor 
reuşite la nivelul condiţiei lor umane. Ori Mântui- 
torul le spune că tocmai această suficiență de sine, 
închiderea omului în posibilităţile lui, numai, este 
o separare de Dumnezeu şi este o foarte mare ofensă 
adusă lui Dumnezeu, pentru că omul nu a fost făcut 
să trăiască și să se descurce singur, ci a fost făcut să 
se descurce beneficiind de ajutorul lui Dumnezeu. 
Şi iată vine Dumnezeu printre dânșii şi se adevereşte 


50 


rătăcirea: că toți cei de partea dreaptă nu-L. recunosc! 
N-au nevoie de EI! Se îndreptăţesc prin propriile lor 
reușite. Erau bine mersi și nu voiau nicio schimbare. 
A venit Dumnezeu? Da! Dar să stea acolo la EI acasă, 
noi ne descurcăm cu legile pe care ni le-a trimis. Cine 
are nevoie de Dumnezeu? Cei care au conștiința li- 
mitelor, păcătoşii, bolnavii, nefericiţii, leproşii şi așa 
mai departe, aceștia aveau nevoie de Dumnezeu. La 
bolnavii irecuperabil, nevindecabili de către om, la 
cea mai evidentă limită a condiției umane, la aceștia 
merge Dumnezeu. Merge şi pune degetul şi vindecă 
pe lepros, vindecă pe demonizat și pe surdo-mut. Nu 
pentru că El ar fi venit să vindece lumea, ci ca semn 
şi ca chemare a oamenilor să înţeleagă că, iată, au 
la îndemână și la dispoziţie resursa dumnezeiască. Îl 
au la îndemână pe Dumnezeu Însuși ca să-și rezolve 
probleme. Închiderea în ei înşişi, adică limitarea la 
condiția umană, limitarea la condiţiile omenești este 
o foarte mare amăgire și presupune un foarte mare 
TISC. 


pii 


Dacă am primit darul extraordinar al vieții, 
suntem datori faţă de acest dar și față de Dăruitor. 
Dacă ieșim din nepăsare și începem a ne interesa ce 
a este de făcut, vom ajunge repede la conclu- 
zia că pentru a pune un nou început vieții, 
trebuie să ne spălăm sufletul de păcate, să 
ne curățim conștiința de apăsarea lucruri- 
: & lor rele pe care le-am săvârşit sau a lucru- 
rilor bune pe care nu le-am făcut din lenevire sau 
din nepăsare. Cel mai potrivit lucru pentru a pune 
un nou început, pentru a schimba modul de viaţă, 
este să facem o mărturisire cât mai completă. Vom 
simţi câtă putere primim prin Tăina Sfintei Spoveda- 
nii şi mai ales câtă linişte şi împăcare. Experienţa ne 
spune cât de riscantă şi vătămătoare este indiferen- 
șa faţă de păcat. Atitudinea care trece sub tăcere sau 
ascunde păcatul arată nu numai nepăsare, neglijență, 
ușurătate, ci şi existența unei neputințe, a unei boli, 
de fapt, care duce la moartea sufletească. Acest lucru 
este demonstrat și de puterea tămăduitoare şi elibe- 
ratoare a spovedaniei. Conştiința noastră sau cei din 

jur ne semnalează păcatul, atunci când l-am săvârșit. 
Atunci trebuie să facem ceva. Şi anume să ne adâncim 
conștiința păcatului, să nu evităm a ne asuma păca- 
tul așa cum l-am săvârşit, să nu căutăm circumstanțe 
atenuante și nici să încercăm să-l minimalizăm. Cine 
ajunge să-şi conştientizeze şi să-și asume păcatul să- 
vârşit şi îl mărturisește demonstrează el însuși că are 
cunoaștere de sine şi smerenie, a biruit ignoranța și 
nepăsarea, pe de o parte, și mândria şi părerea de 
sine, pe de altă parte. A biruit de asemenea iubirea 
de sine egoistă și suficiența de sine, a încetat să mai 
stea închis în sine şi să monologheze în sine însuși. 
Se deschide dialogului, încrederii, înnoirii. Devine 
părtaş darului eliberării, al iertării și al vindecării de 
păcat. Mărturisirea cere de la om o atitudine fermă, 
hotărâtă, în direcţia unei intervenţii „chirurgicale” 
profunde care urmează să taie răul din rădăcinile lui 
şi să curețe toată necurăţia adunată în suflet, să dea 
pe față cele mai rușinoase și grele păcate pentru a se 
elibera de ele. Spovedania cere o schimbare impor- 
tantă. De la omul nepăsător, superficial, nesimţitor, 

la omul hotărât cu orice preț să schimbe lucrurile, să 
pună un nou început, curățindu-și trecutul de tot 
ceea ce i-a întinat conștiința și relațiile cu ceilalți şi 
cu Dumnezeu. 

Este foarte important să înțelegem ce este de 
fapt păcatul, pentru a înțelege câr de mare este da- 
rul aceasta al spovedaniei. Noi simțim mai curând 
presiunea negativă a păcatului asupra su- 
Betului nostru. Simţim mai ales efectele, 
consecințele, uneori devastatoare, asupra 
sufletului nostru, mai ales atunci când pă- 
”catul ne prinde într-o înlănțuire pătimaşă. 
Păcatul nu este călcarea unei legi sau a unei porunci 
bisericești, abatere de la o normă religioasă. Nu este 
ca şi când cel care nu se raportează la aceste legi sau 
porunci, adică cel care este în afara Bisericii, nu are 
probleme cu păcatele, nu este afectat de păcate. Pă- 
catul este un eşec, este o deraiere. Păcat înseamnă a 
te abate de la calea care duce la împlinire, a călca pe 
alături, a greşi ținta, în cele din urmă, a eşua, a rătă- 
ci drumul care duce la împlinire. În categoria păcat 
se înscriu toate lucrurile, actele, gesturile, cuvintele, 
atitudinile noastre care ne scot mai mult sau mai pu- 
țin de pe traiectoria firească care ne duce la împli- 
nire, la capătul drumului. Cuvântul grecesc amarzia 

sau amdrtima, pe care l-am tradus noi în româneşte 
cu termenul latinesc păcat, înseamnă exact a greşi 
ținta. Ce legătură are aceasta cu viața noastră? Păcat 
înseamnă, cum spuneam, orice lucru care nu devi- 
ază de la traiectoria existenţială pentru care am fost 
creaţi, care duce la împlinirea rostului sau sensului 
existenţei, pus în datul nostru genetic, în sămânța 
noastră de Însuși Creatorul. Păcat înseamnă să ieşim 
de pe această traiectorie, să ne abatem de la ea, epi- 
sodic sau permanent, cu toată Viața noastră sau în 
parte. 

Omul a fost făcut de Dumnezeu persoană, adi- 
că ființă care să realizeze un dialog între el şi ceilalți. 
Însuşi cuvântul persoană — prosopon — înseamnă şi 
față. Faţa este realitatea care ne definește 
prin faptul că nu ne vedem pe noi înşine, 
ci suntem văzuţi de ceilalți. Faţa noastră 
nu este pentru noi, este pentru ceilalți, 
iar acest aspect fundamental ne arată că 
împlinirea noastră şi sensul existenţei noastre este în 
relația cu ceilalți. Sigur această relație a noastră cu 
ceilalți are trepte, are etape. Vârful, culmea, împlini- 
rea, deplinătatea, desăvârșirea acestei relaţii este rela- 
ţia de dragoste, când iubim și suntem iubiţi, când ne 


„pasă de ceilalți, când jertfim pentru ceilalți, când nu 


ne mai simţim pe noi înşine; când nu agonisim pen- 
tru noi, când nu facem lucrurile pentru noi înșine, ci 
dimpotrivă pentru cineva din apropiere. Prin urmare 
în acest sens ducându-ne noi viața, construindu-ne 
existența, mergem pe făgașul existenței noastre, în 
sensul pentru care existăm. Rodim aşa cum un pom 

care este măr trebuie să facă mere, un pom care este 
păr trebuie să facă pere, o pajiște care trebuie să facă 
iarbă își împlinește în felul acesta sensul pentru care 
există, tot aşa şi omul este chemat să se împlinească 
şi să rodească pe calea aceasta a relaţiei cu ceilalți. Pă- 
catul este tocmai mișcarea, gestul, gândul, cuvântul, 
atitudinea care alunecă, deraiază, eșuează de la acest 
sens. În loc să ne arătăm așadar cu cinstire, cu res- 
pect, cu atenție, cu solidaritate, cu înțelegere, cu dra- 
goste față de celălalt, dimpotrivă, ne întoarcem către 
noi înșine şi trăim egoişti, egocentric. Toate le facem 
pentru noi, iar ceilalți devin nişte instrumente ale 
împlinirii poftelor, plăcerilor, nevoilor noastre egois- 
te. Aceasta este o stare de boală, o stare de pervertire 
a firii. Cea mai cruntă pervertire a firii este să trăiască 
omul numai pentru sine, să se închidă omul în sine. 
Aceasta este căderea cea mai evidentă a omului, este 
o pervertire a firii, o alienare de sensul pentru care a 
fost făcută, o boală sufletească. 

În canonul de pocăință al Sfântului Andrei 
Criteanul se face frecvent referire la ridicarea de către 
Dumnezeu a lanţului păcatelor ce este asupra noas- 

tră. Păcatele repetate se constituie într-un 
lanţ care ne înfășoară, ne leagă, ne blo- 


venim captivi, înlănțuiţi şi nu mai avem 
= reacţii sufleteşti. Într-una dintre rugăciu- 
nile pe care le rostim în canonul de dinainte de Sfân- 


= Lai = 
Ț FR. chează la nivelul mișcării sufleteşti. De- 


ta Împărtășanie ne rugăm să nu ne lase Dumnezeu 
să adormim în starea aceasta de păcate, pentru că cea 
mai joasă cădere a omului este atunci când confundă 
starea aceasta cu normalitatea, când ajunge într-o ne- 
simţire totală, într-o împietrire totală și este convins 
că aceea este starea firească, normală. Preotul, după 
ce primește mărturisirea din partea credinciosului, îl 
dezleagă de păcate. De ce numim iertarea păcatelor 
dezlegare? Imaginea este foarte sugestivă şi trimite la 
o stare de lucruri reală. Păcatul săvârșit, indiferent 
sub ce formă, greșeala cât de mică se transformă 

într-o legătură asupra sinelui, asupra conștiinței. 
Omul se simte din ce în ce mai captiv, legat, înfășu- 
rat de lanţul cel greu al păcatelor. Păcatul afectează 
libertatea omului, darul cel mai de preț, cel care-i 
conferă condiţia și statutul de om, făcut după chipul 
și asemănarea lui Dumnezeu. Păcatul te înlănțuie și, 
deși ai vrea să faci un lucru sau altul, nu mai poţi, nu 
mai ai puterea să te sustragi unor slăbiciuni și cel mai 
grav lucru este că păcatul slăbeşte voința. Expresia 
libertăţii este voia liberă. Să vrei și să poţi face ceva. 
Păcatul slăbește capacitatea omului de a face, dar cel 
mai mult slăbește capacitatea omului de a voi să facă. 
Lucrul acesta îl poate fiecare verifica. Această înlăn- 
țuire a păcatelor, a pierderii libertăţii de mişcare, a 
Captivităţii patimilor sau a obiceiurilor celor rele, 
patima, este un lucru rău care a devenit obicei prin 
repetare. Patima băuturii, de exemplu. Prin repetare, 
organismul devine pur și simplu dependent şi oricât 
ar vrea omul să scape, îi este imposibil să o facă. Este 
atât de puternic imboldul, încât, deși este conştient 

că își face mult rău, deși înțelege că l-a ruinat deja 
sufletește și trupește, nu se poate lăsa. Aici avem deja 
de-a face cu o boală. Dar este o boală care a început 
prin faptul că a fost încet-încet înlănțuit de plăcerea 
momentană. 

Dacă acceptăm premisa că suntem creați de 
Dumnezeu, trebuie să acceptăm și premisa că trebuie 
să trăim conform scopului, finalității pe care Creato- 

rul a pus-o în noi. Aşa cum orice creator, 

„Î  când face ceva, pune în acel ceva un scop, 
XV 5) şi Dumnezeu, Creatorul prin excelență al 

J celor văzute și al celor nevăzute, a pus în 
24 dpi creaţia Sa și în om, care este recapitularea 
şi cununa întregii creaţii, un sens care presupune o 
anume traiectorie existențială şi un capăt, o împli- 
nire. Acest sens îşi are originea în voia lui Dumne- 
zeu. Aşa a voit Dumnezeu să ne facă, așa a gândit El 
făptura omenească. Proiectul uman nu ne aparţine 
nouă, ci a ieșit din voia lui Dumnezeu. Omul nu 
este sursa propriei sale existenţe şi dacă este așa cum 
este, aceasta nu se datorează sieşi. De aceea suntem 
datori faţă de Creator să trăim conform sensului 
pe care l-a așezat Dânsul în noi. Numim greşeli şi 
păcate orice ieşire, alunecare, deraiere de la sensul 
aşezat de Dumnezeu Creatorul în noi. Prin urmare, 
păcatele noastre afectează propria noastră existență, 

normalitatea ei, înaintarea ei firească spre împlinirea 
sensului pentru care existăm, dar, în ultimă instanță, 
ele ÎI au ca destinatar ultim pe Dumnezeu. Greșelile 
faţă de noi înşine sunt greșeli față de Cel care ne-a 
conceput. Dacă nu viețuim aşa cum am fost con- 
cepuţi de El, conform proiectului uman pe care l-a 
așezat Dumnezeu în noi, denaturăm, pervertim, uci- 
dem traiectoria existențială, sensul așezat de creator 
în noi. Este esenţial acest aspect, a înţelege ce este 
păcatul și de ce acesta urcă la Dumnezeu. 

Păcatul este un fenomen duhovnicesc, o stare 
duhovnicească. În ipocrizia sa, omul a ajuns la răstăl- 
măcirea ideologică a lucrurilor. Nu mai ține seamă de 
starea de fapt a lucrurilor, de firea lucru- 
rilor, de ontologia lor, cum spunem, ci se 
joacă, impunând ideile lui despre lucruri. 
De ce acest lucru? Pentru că, dacă ar fi ră- 
mas la observarea realității și stării de fapt 
a lucrurilor, ar fi fost nevoit să recunoască faptul că, 


în ciuda propriei păreri, unele stări sunt impotriva 
firii sau la limita firii și ar fi trebuit să se conformeze. 
Dacă adevărul este relativ, dacă ține doar de opinia 
lui — amăgindu-se cu ideea că nu există un bine și rău 
absolut, arătate de firea lucrurilor, ci este bine sau rău 
ceea ce spune el sau un anumit număr de oameni =, 
poate proclama el însuși ceea ce este bine și ceea ce 
este rău, ceea ce este îngăduit și ceea ce nu este în- 
găduit prin diferite convenții sau legi. Ce este păca- 
tul, în înțelegerea creștinului? Păcatul, mai înainte de 
toate, este un fenomen duhovnicesc, metafizic. Ră- 
dăcinile păcatului se află în tainicele adâncuri ale firii 

duhovniceşti a omului. Așadar, păcatul este o stare 
lăuntrică, o atitudine care se elaborează în adâncuri- 
le ființei, ale inimii sau gândului omului și care stă 
la rădăcina manifestărilor, faptelor noastre. Păcatul 
trebuie căutat în zona motivaţiei celei mai lăuntrice 
care stă la originea oricărei manifestări sau a oricărui 
gest. Morala Evangheliei, morala creștină așadar, nu 
este morala faptei, ci este morala motivaţiei faptei, 
este morala care răspunde mai puţin la întrebarea „ce 
am făcut?” şi mai curând la întrebarea „de ce am fă- 
cut ceea ce am făcut?” 

La 


Noi, oamenii, am pervertit firea şi am trans- 
format o făptură a lui Dumnezeu făcută să iubească, 
adică să se dăruiască jertfelnic şi fără nici un inte- 
res, am transformat-o într-o neostoită 
consumatoare de plăceri de tot felul, ceea 
ce este exact opusul iubirii. Din ceea ce 


a așezat Dumnezeu în noi și ar fi trebuit 
Z să slujească relaţiei dintre noi şi semenii 
noștri, dintre bărbat și femeie, dintre părinţi şi copii» 
dintre prieteni, dintre vecini, dintre colegi, în loc să 
slujească această relaţie de dragoste, slujeşte frecvent 
pofiei noastre de a-l consuma pe celălalt. Pentru că 
cine consumă lumea din jur, fie că lumea aceea este 
soţ, soție, copil, prieten, vecin, coleg şi aşa mai de- 
parte, acela are o fire pervertită. Iar firea se perverteş- 
te cultivându-i de mic poftele, dorințele şi patimile. 
În momentul în care apare impulsul foarte puternic 
al genului bărbătesc sau femeiesc, tinerii trebuie să 
fie foarte atenţi pentru că aceasta este una din marile 
şi foarte frecventele capcane ale firii umane. Medi: 
cina contemporană spune că este o cale sănătoasă, 

îmbucurătoare, ca tânărul sau tânăra să își satisfacă 
impulsul acela, poftele trupului, după bunul plac și 
chiar să și le autosatisfacă. Aceasta mi se pare cea mai 
dramatică siluire a firii. De aceea este păcat și de ace- 
ea păcatul acesta se urcă la Dumnezeu, pentru că făp- 
tura care suntem noi nu am făcut-o noi înşine, cum 
spuneam. De aceea, în limbajul nostru bisericesc, al 
preotului care spovedește, în toate cărțile bisericești, 
în textele mai vechi şi în traducerile mai vechi, păca- 
tul este socotit datorie. De aceea cerem lui Dumne- 
zeu să ne ierte datoriile sau să ne lase datoriile, pentru 
că tot ceea ce greșim noi este un lucru pe care trebuia 
să-l facem și nu l-am împlinit față de Dumnezeu, sau 
un lucru pe care nu trebuia să-l facem și l-am făcut, 
afectând sau pervertind, cum spuneam, firea creată 
de Dumnezeu, de care beneficiază fiecare dintre noi, 
tot prin alegerea şi voia lui Dumnezeu. Nu luăm 
aminte la ceea ce a sădit Dumnezeu în noi. Dese- 
ori ne ascundem în spatele ignoranței, deși nu cred 
că suntem atât de ignoranți. Știm aproape toți ce e 
bine şi ce e rău, ce ţine firea pe traiectoria ei pozitivă 

spre împlinirea ei și ce o scoate de pe traiectoria co- 
rectă. Dar se pare că suntem neputincioşi. Păcatul, 
dacă este amânată spovedania, ceea ce se întâmplă 
foarte mult și foarte frecvent, îmbolnăvește firea, o 
îmbolnăvește atât de greu încât aproape că omoară 
sufletul și ne transformă în existenţe foarte insensi- 
bile, nesimțitoare. Nu mai simțim de exemplu lipsa 
dragostei, nu mai simțim faptul că noi înşine nu mai 
iubim, ci trăim numai în logica firii noastre căzute, 
păcătoase și pervertite, egoiste. Supravieţuim, doar! 
Dumnezeu însă ne cunoaște neputinţa și ne oferă, 
iată, şansa restaurării, înnoirii şi a împăcării. Putem 
să redobândim prospețimea după orice păcat pe care 
l-am săvârșit, dacă ne biruim cât mai repede posibil 
și alergăm la preot să mărturisim păcatul în goliciu- 
nea lui, fără nici un fel de menajament. 

Omului îi scapă faptul că boala sufletească este 
cu mult mai vătămătoare decât boala trupească. Di- 
fereița o face faptul că boala fizică este simțită, pen- 


A tru că vine cu durere fizică, cu suferință și 


cu neputinţă trupească și, mai mult decât 
atât, este simțită de orice om, oricare ar fi 
starea lui, oricare ar fi capacitatea lui de 
= înțelegere, oricare ar fi capacitatea lui și 
puterea lui de simţire a lucrurilor. În timp ce boala 
cealaltă, cea sufletească, nu este simțită, nu este înțe- 
leasă, nu este percepută, deși ea aduce cu sine drame 
mari, pentru că îl așază pe om în incapacitatea de a 
funcţiona, de a vieţui după rânduiala pe care a așe- 
zat-o Dumnezeu în el la facere. Mântuitorul Hristos 
îi surprinde pe cei care se aflau martori ai vindecă- 
rii minunate, prin aceea că nu îl vindecă de boala 
trupească pe paralitic întâi de toate, ci îl vindecă de 
boala sufletească, iertându-i păcatele. 

Omul de astăzi se îndulcește cu amăgirea că el 
este cel care hotărăște ce este bun şi ce este rău pen- 
tru el, că îşi este sieși criteriu. Este o foarte evidentă 
amăgire, o iluzie. Omul nu-și este sieşi 
criteriu, nu hotărăşte el limitele norma- 
lităţii. Nu poate fi el criteriu, pentru că 
nu el este autorul conceptului uman pe 


care-l întrupează. Criteriul este cel care a 
conceput, cel care a gândit aşa pe om. Aceste limite 
au fost puse în el de Cel care l-a făcut. Omul trebuie 
să se conformeze acestor limite. Este adevărat că este 
liber, absolut liber. Dar libertatea trebuie citită în 
aceşti termeni. Omul este liber să rămână în limitele 
normalităţii firii sale sau să iasă din aceste limite, dar 
trebuie să ştie că ieșind din limitele firii şi din rostu- 
rile firii, riscă moartea sau pervertirea gravă a vieții. 
Este liber, cum spune Scriptura, să aleagă între viață 
şi moarte, între binecuvântare şi blestem. Trufia sau 
naivitatea cu care cei mai mulți dintre contemporanii 
noştri își revendică dreptul de a judeca ei înşişi ce este 
bine şi ce este rău pentru ei nu-și are niciun temei. 

Omul este o existență dată, nu are nicio contribuție 
la elaborarea propriului concept, nici măcar la hotă- 
rârea de a exista sau nu, sau de a exista într-o condiție 
sau alta. El este liber să-şi asume existența dată și să 
viețuiască conform traseului existenţial dat sau să nu 
viețuiască conform acestui traseu. Dar nu are sub ni- 
cio formă capacitatea de a modifica conceptul iniţial. 
Ar trebui în mod normal să fie, nu doar încântat, ci 
fascinat, uimit de ceea ce reprezintă conceptul uman 
pe care el îl întruchipează și poate chiar ar fi, dacă ar 
cunoaşte măcar o parte din şansele și posibilitățile 
lui. Cei care caută să schimbe firea, fie nu-și cunosc 
firea și potențialul ei uriaș, fie fac numai experienţa 
firii pervertite de păcatele părinților şi ale strămoşilor 
sau de păcatele proprii. Cine se răzvrăteşte sau este 
nemulțumit de propria fire şi de limitele ei este un 
naiv, pentru că cea mai elementară şi evidentă logică 
îi demonstrează că el nu putea exista decât în condi- 
țiile în care există. Orice modificare în datele existen- 
ţei lui ar fi condus la existenţa altcuiva. Singura lui 
şansă de a exista este condiţia concretă în care există. 

Trebuie să lămurim și înţelesul corect al cuvin- 
telor poruncă, normă, canon, regulă, folosite în lim- 
bajul bisericesc. Auzul acestora generează sau întrețin 


= frecvent mentalitatea că dinspre Biserică 


I 


A 
ro tru că o confundă cu spaţiul în care se pun 


bariere și limite unei vieţuiri libere, la discreția fiecă- 


vin numai obligaţii, constrângeri, privaţi- 


uni şi că, în consecinţă, sunt mulți oameni 
care se ţin departe de Biserică tocmai pen- 


ruia. În consecință și spovedania este privită tot ca 
o impunere din partea Bisericii. Dar lucrurile stau 
tocmai invers: Biserica este prin excelență spațiul li- 
bertăţii și dincolo de Biserică sunt riscurile înrobirii 
omului sau pierderii libertăţii. Porunca lui Dumne- 
zeu de a nu minţi, de exemplu, pe care o afirmă şi o 
propovăduieşte Biserica, atunci când este respecta- 
tă, îl păzeşte pe om de riscul alunecării lui într-un 
mod de viață amăgitor, construit nu pe adevăr, ci pe 
minciuni și înșelăciuni. Nerespectarea poruncii de a 
nu minţi îl face pe om rob minciunii, care este o de- 
cadență, o boală, o cădere de la normalitate. Același 
lucru se poate spune despre oricare dintre poruncile 

lui Dumnezeu și ale Bisericii. Poruncile Bisericii sunt 
cele ale Evangheliei Mântuitorului Hristos și ele in- 
dică şi jalonează calea pe care trebuie să meargă omul 
pentru a evita căderile și deraierile şi, deci, pentru a 
avansa spre împlinirea sa existențială. Dacă unele au 
un caracter prohibitiv, o fac numai pentru a arăta 
omului ce nu trebuie să facă pentru că îi face rău, 
îi dăunează. Poruncile sau învățătura Biserici arată 
firea adevărată a lucrurilor, descoperă omului sensul 
lucrurilor, care deseori îi scapă din diverse motive. 
Când Biserica spune „Să nu ucizi! Să nu furi! Să nu 
minţi! Să iubeşti! Să fii blând! Să fii milostiv!”, ea nu 
constrânge pe nimeni la nimic, ci afirmă lucruri fi- 
reşti, de bun simț. Toate poruncile Bisericii sunt con- 
firmate de firea lucrurilor, de o analiză sau o reflecţie 
elementară asupra realității vieţii. Poruncile sunt 
uneori aidoma medicamentelor sau terapiei de orice 
fel, pe care nimeni nu le doreşte, dar toată lumea 
recurge la ele pentru a se vindeca, pentru a reveni la 
starea de dinainte de boală. Spovedania sau mărturi- 
sirea păcatelor este o astfel de terapie a sufletului cu 
efecte globale asupra existenţei omului. 

De unde vine această înclinare a omului spre 
rău? De ce nu merge omul firesc și constant pe aceas- 
tă cale a iubirii, a binelui? Dacă logica care stă la baza 

Aa conceptului uman este cea a iubirii, a bi- 
nelui, de unde vine, atunci, înclinarea lui 


i a 
| Bug: spre rău? Credinţa creştină vorbește de un 
i Mia moment dramatic al căderii omului pri- 
mordial, de unde și moştenirea înclinaţiei 
spre rău a firii umane, ÎL invocăm pe acesta pentru 
că el este semnul libertăţii, premisă absolut necesară 
pentru împlinirea iubirii, dar şi risc major pentru că- 
dere. Aici este măreția ființei umane: are în faţă viața 
şi moartea, binecuvântarea și blestemul, iubirea și 
ura, și este chemată să aleagă, tocmai ca dovadă a li- 
bertăţii absolute de mișcare. Tot aici putem semnala 
şi faptul că tocmai în existența înclinaţiei firii umane 
spre rău se afirmă adevărul conform căruia omul îşi 
exercită şi opţiunea sa pentru bine, dar și determina- 
rea pentru exercitarea efortului necesar pentru îm- 
plinirea binelui. Într-un fel, deşi primeşte totul de 
la Creator, stă în libertatea lui să-şi asume sau nu 

chemarea firii spre împlinire și să-și manifeste voința 
liberă prin a lucra așezarea, menţinerea, creșterea şi 
înaintarea lui pe traiectoria liberă. Făcând acest lucru 
absolut liber, omul participă la propria sa creaţie şi 
este deplin responsabil pentru evoluția sa. Deși pri- 
meşte existenţa în dar, este conceput așa încât are 
libertatea să primească sau să refuze darul propriei 
sale existențe. Căderea este în firea omului, pentru 
că firea omului este schimbătoare și nestatornică, așa 
cum ne spun Părinții, dar cum putem și noi înşine 
certifica. Caracterul schimbător al firii umane este 
însă, în același timp, şi un mare dar. Tocmai faptul 
că firea este schimbătoare face posibilă schimbarea în 
bine, restaurarea firii căzute. Firea schimbătoare este 
supusă căderii, dar are şi șansa ridicării. 

Să 

Să ne îndepărtăm puţin de perspectiva aceea 
abstractă, speculativă a păcatului în sine. Deseori, 
când mergem la spovedanie, spunem păcatele limi- 
tându-le la numirea și enumerarea lor: am 
minţit, am furat, am desfrânat, am lăco- 


=) 
| 

XI "mit, m-am mândrit. O astfel de abordare 
i A 


ignoră ceea ce spuneam mai sus, anume 
= că păcatul este ceva ce afectează relația 
noastră cu cineva, este un eşec al nostru în strădania 
de a fi fiinţe iubitoare, este o alunecare de la relația 
onestă, corectă, frumoasă, respectuoasă și iubitoare 
cu semenii noștri și cu Dumnezeu. Corect ar fi să 
spunem: „Am minţit lui Dumnezeu! Am păgubit 
pe fratele meu! Am lăcomit în dauna celui de lângă 
mine! Am supărat pe Dumnezeu mâncând mai mult 
decât aveam nevoie. Am nedreptăţit pe fratele meu!” 
Să ne amintim mărturisirea fiului risipitor: „Ridi- 
cându-mă, voi merge la tatăl meu și-i voi zice: Tată, 
am greșit la cer și înaintea ta!” Păcatul se manifestă 
în relaţia cu semenii noştri, cu lumea înconjurătoa- 
re şi în relaţia noastră cu Dumnezeu. Nu există alt 

spaţiu în care se manifestă păcatul. Păcatul afectează 
relația dintre noi oamenii și relația noastră cu Dum- 
nezeu. Sunt mulți credincioși mai vârstnici care şi as- 
tăzi îşi încep spovedania cu cuvintele: „De la ultima 
spovedanie am supărat pe Dumnezeu cu următoa- 
rele păcate!”, exprimând astfel simțământul că prin 
orice păcat aduce supărare lui Dumnezeu. Această 
expresie este dovada unei foarte corecte înțelegeri a 
spovedaniei. 

Spovedania este un act între mine și Dumne- 
zeu. De ce cerem lui Dumnezeu iertare pentru toate 
păcatele noastre? O facem pentru că în cele din urmă, 
în orice direcție am păcătui, dacă ducem 
gândul până la capăt, tot lui Dumnezeu 
greșim. Dacă, de exemplu, greșim înspre 
noi înșine, cu lăcomii, cu desfrânări, cu 


beţii, cu urâciuni, cu invidii, cu ură, ne 
otrăvim pe noi înșine și afectăm darul lui Dumne- 
zeu care este viața noastră. Dispreţuind în orice fel 
darul, ÎL supărăm, Îl mâhnim pe Dăruitor, evident. 
Când păcatul nostru afectează pe semenii noștri, pe 
frații noștri sau lumea înconjurătoare, de asemenea 
se urcă și la Dumnezeu, pentru că Dumnezeu este 
"Tatăl tuturor oamenilor, iar lumea aceasta este făcută 
de Dumnezeu ca să ne bucurăm de ea, iar când noi 
o călcăm în picioare, sigur că cel mai mul Îl afectăm 
pe Cel care ne-a dăruit-o nouă și semenilor noștri 
în egală măsură. Ca să conştientizăm în această di- 
recție păcatul, trebuie să înțelegem că tot ceea ce se 
întâmplă în viața noastră, în viața noastră de familie, 

profesională, socială, individuală, comunitară, în bi- 
serică, tot ceea ce se întâmplă cu noi până la urmă 
se desfăşoară, se valorizează în spaţiul relației dintre 
mine și Dumnezeu. Spovedania este un act între 
mine şi Dumnezeu. Spovedania îşi află rostul și noi 
îi descoperim rostul și intensitatea și nevoia numai în 
măsura în care conştientizăm relația noastră perso- 
nală cu Dumnezeu. Că eu, Constantin preotul, sunt 
într-o relație personală cu Dumnezeu, că Dumnezeu 
Se raportează la mine personal, iar eu trebuie să răs- 
pund la fel de personal. Nu poate exista dialog decât 
într-o relaționare personală în care cei doi sunt con- 
ştienţi de relație și desfășoară un dialog foarte asumat 
şi dorit, o relație de dragoste, în fond. Eu, atunci 
când mă îndrept înspre dialogul cu Dumnezeu, mă 
cercetez pe mine însumi ca să văd cum mă aflu față 
de Dumnezeu. Și cu siguranţă voi afla că sunt în 
foarte mare neregulă, mă voi ruşina, dar ştiu că nu 
pot închega un dialog cu Dumnezeu dacă nu mă îm- 
pac mai întâi cu Dânsul, dacă știu că L-am supărat în 
vreun fel anume sau m-am separat într-un fel anume 

de Dânsul sau L-am hulit în vreun fel anume, sau am 
ofensat măreţia Lui dumnezeiască. Cumva, simt ne- 
voia să mă împac, să depășesc toate aceste obstacole 
care s-au ridicat între mine şi Dumnezeu, așa cum se 
întâmplă și între noi oamenii. Când ies din cuvântul 
tatălui sau mamei, când sunt mai mic sau chiar mai 
mare, când fac lucruri pe care cu siguranță tatăl meu 
le socotește necuviincioase, le fac în ascuns. Când 
mă întorc la tata să-l îmbrățișez sau să-l văd, voi simţi 
mustrarea conştiinţei și reținerea din pricina lucruri- 
lor rușinoase sau necuviincioase pe care le-am făcut. 
Păcatul ne separă, face să apară imediat o distanță, o 
barieră între noi și Dumnezeu şi între noi și semenii 
noştri. De aceea este foarte mare șansa spovedaniei, 
pentru că putem să refacem dialogul de dragoste per- 
sonal dintre noi şi Dumnezeu, îndepărtând bariera. 
Acesta este lucrul cel mai important. Noi, de cele 
mai multe ori nu ne gândim la refacerea dialogului 
cu Dumnezeu, la împăcarea cu Dumnezeu, ci ne 
gândim mai curând la efectele păcatului. Să scăpăm 
de chinul conștiinței, să scăpăm de inerția negativă 

care inhibă ființa umană, care aduce asupra noastră 
tristețea, care aduce asupra noastră lipsa chefului de 
viață, care aduce asupra noastră o durere sufletească 
sau chiar o suferință fizică. Nimeni nu va fi bucuros 
şi nu va gusta bucuria adevărată adunând înlăuntrul 
său păcat după păcat sau greșeală după greşeală. De 
aceea, spovedania ne împacă mai întâi cu Dumnezeu 
şi numai după aceea ne restaurează. 

Între noi și Dumnezeu există o relaţie persona- 
lă, o relaţie vie, dinamică. Nici eu, nici Dumnezeu nu 
suntem două noțiuni, două concepte, două abstrac- 
țiuni. Este o relaţie concretă, la fel cum 
este cea cu soţul, cu soția, cu părinții, cu 
copiii, cu prietenii, relaţie în care lucrurile 
sunt foarte dinamice și în care este foarte 
mare nevoie de atitudini și de comunica- 


re. Omul care merge să se spovedească se raportează 
la Dumnezeu continuu, în tot ceea ce face, și simte 
frecvent că i-a greșit lui Dumnezeu, făcând lucruri ce 
nu trebuiau făcute sau nefăcând ceea ce ar trebui să 
facă. Așa cum pentru funcționare normală și pozitivă 
a relației cu semenii noștri avem frecvent nevoia de a 
cere și a primi iertare unul altuia pentru inevitabilele 
greșeli, tot aşa pentru funcţionarea relației cu Dum- 
nezeu este nevoie de a cere iertare, tot pentru inevi- 
tabilele greșeli faţă de Dumnezeu. Pentru o corectă 
şi completă conştientizare a greșelilor este nevoie ca 
omul să aibă o corectă percepție, înțelegere și simţire 
a ceea ce este Dumnezeu. Cu cât îţi este mai apropiat 

Dumnezeu, cu atât mai evidente sunt greșelile şi cu 
atât nevoia de mărturisire și de cerere a iertării este 
mai mare. Nu Dumnezeu are nevoie să ştie păcatele 
mele, ci eu am nevoie să mi le recunosc în fața Lui. 
Pentru ca relația să funcționeze, eu simt nevoia să 
spun lui Dumnezeu, cu care am un dialog nemijlocit 
în rugăciunile mele de fiecare zi, ce cred şi simt că 
i-am greşit. După cum iarăși simt nevoia și mă bucur 
că mi se oferă prilejul, prin intermediul unei practici 
dintotdeauna a Bisericii, să-mi mărturisesc păcate- 
le lui Dumnezeu prin mijlocirea preotului, pentru 
a primi în chip vădit iertarea de la el, în numele lui 
Dumnezeu. 

Împărtășania este legată de Spovedanie. Nu te 
poţi împărtăși, nu poţi îmbrățişa pe cineva, nu te 
pa aşeza la masa cuiva dacă ești certat cu acel om. 
Cu Dumnezeu nu te poţi împărtăși, dacă 
eşti certat, supărat, separat. Trebuie să te 
împaci cu El, iar împăcarea se face prin 
spovedanie, adică prin a-l cere iertare: 
„Doamne, am greșit, iată ce am făcut cu 


trupul pe care mi l-ai dat Tu, iată în ce mizerie am 
intrat! lartă-mă, Doamne, n-am să mai cad, încerc să 
nu mai fac. Poate de o mie de ori am să mai cad, dar 
eu o să mă zbat să nu mai cad!” Aceasta este o împă- 
care și primeşti de la Dumnezeu dezlegare și te poți 
împărtăși. Nu te poți împărtăşi în orice stare, așa 
cum nu te poţi îmbrăţişa cu cineva la modul minci- 
nos şi ipocrit, nici când eşti certat, nici când i-ai fă- 
cut un rău. Aceea nu este îmbrăţișare, ci este trădare, 
ca sărutul lui Iuda. Nu putem înțelege spovedania 
decât în acest context, al relaţiei cu Dumnezeu. 

Taina Spovedaniei mai este numită și Taina 
Pocăinei. Lucrul fundamental pe care îl împlinim 
ja îl arătăm în timpul spovedaniei este pocăința. Cu- 
vântul pocăință este puțin compromis de 
prea multa lui folosire de către unii frați 
ai noştri de altă tradiție creştină, care s-au 
numit pe ei înşişi pocăiţi. Nu au folosit 
rău cuvântul, dar l-au absolutizat, l-au 
bislieie rupându-l de celelalte realități şi au ge- 
nerat o imagine respingătoare. Totuşi, noi continu- 
ăm să folosim acest cuvânt și înțelegem ce înseamnă 
el. Cuvântul pocăință exprimă o realitate esenţială. 
Mântuitorul nostru lisus Hristos rezumă întreaga 
Sa propovăduire prin apelul la pocăință: „Pocăiți-vă 
căci s-a apropiat Împărăția cerurilor!” (Matei 4,17). 
Același îndemn recapitulativ îl întâlnim și în predica 
Sfântului loan Botezătorul: „În zilele acelea, a venit 
loan Botezătorul și propovăduia în pustia ludeii, 
spunând: Pocăiți-vă că s-a apropiat împărăţia ceruri- 
lor” (Matei 3,2). Aşadar, odată cu nașterea Mântui- 
torului şi cu apropierea Lui de noi, pe care omenirea 

nu o sesizează în deplinătatea ei, Dumnezeu ne de- 
vine foarte apropiat, foarte intim. Ne cheamă să ne 
deschidem porţile propriei existenţe pentru ca El să 
sălășluiască înlăuntrul nostru. Pentru această apropi- 
ere și deschidere suntem chemați să arătăm pocăință, 
părere de rău pentru modul nostru de viață și dorin- 
ță de schimbare, adică să,conștientizăm greșelile și 
păcatele noastre, să le mărturisim lui Dumnezeu și 
să ne schimbăm viaţa. Lucrul acesta este esențial în 
Biserica noastră. Dacă luați aminte la toate slujbele 
noastre, la toate rugăciunile pe care le face preotul în 
biserică în numele tuturor credincioșilor sau pe care 
le face fiecare credincios atunci când se pregăteşte să 
meargă la biserică, toate încep cu mărturisirea păca- 
telor, întâi cu conştientizarea stării noastre păcătoase, 
cu mărturisirea păcatelor și cu cererea de iertare către 
Dumnezeu. Nu ne putem imagina să mergem spre 
Dumnezeu cu sufletul plin de greșeli sau păcate. 

Intensitatea pocăinței noastre nu este dată de 
râvna noastră neapărat, ci de măsura conștientizării 
prezenţei lui Dumnezeu în noi, de cât de apropiat 
ÎL avem pe Dumnezeu, de măsura în care 


avem sentimentul că Dumnezeu este lân- 
gă noi. Dacă Îl avem pe Dumnezeu la o 
mare distanță de noi și ÎI simțim mai mult 
ca pe o idee, ca pe un concept, cum dese- 
ori se întâmplă, intensitatea pocăinţei noastre este 
foarte scăzută și recunoașterea păcatelor noastre și 
mărturisirea lor devine mai curând un obicei, o ru- 
tină, o formulă exterioară care nu ne aduce mare fo- 
los. Dacă ne-am apropiat de Dumnezeu, fie că L-am 
trăit în viaţa noastră într-un fel anume, L-am simțit 
aproape de noi pe Mântuitorul nostru lisus Hristos 
sau pe Maica Domnului sau pe Sfinţii lui Dumnezeu, 
fie într-un moment de încercare, fie într-un moment 
de durere sau de bucurie sau de întâlnire în biserică, 
atunci toate lucrurile se schimbă înlăuntrul nostru 
şi se schimbă și perspectiva pe care o avem asupra 
spovedaniei. Luaţi aminte la acest lucru: cât vedeţi 

de importantă Biserica, cu tot eşafodajul ei, cu epi- 
scopi, cu sinoade, cu preoți şi protopopi și clădiri, cu 
icoane, liturghii și parastase, toate sunt în slujba re- 
laţiei personale a fiecăruia dintre noi cu Dumnezeu. 
Biserica este în slujba relației mele cu Dumnezeu și a 
fiecăruia dintre oameni în parte cu Dumnezeu. Așa 
a rânduit Dumnezeu lucrurile. Noi trebuie să înțele- 
gem și să așezăm lucrurile în această perspectivă și în 
această orientare. 

Pilda fiului risipitor este cel mai frumos şi mai 
convingător exemplu. În această pildă se rezumă cel 
mai elocvent mişcarea omului care păcătuiește, se în- 
depărtează de Dumnezeu, simte vitregia 
vieţii departe de Dumnezeu, apoi îi pare 
rău și hotărăște să se întoarcă și să ceară 
iertare Tatălui, rugându-L să nu-l mai 
primească de data aceasta ca pe un fiu, ci 
ca pe unul dintre argații Săi. Tatăl se bucură nespus 
pentru întoarcerea fiului și-l primește ca pe un fiu, 
dându-i chiar mai multă cinste decât avea înainte. 
În acest context vorbeşte Mântuitorul despre bucu- 
ria care se face în cer pentru un păcătos care se po- 
căieşte, care își dă seama că a greșit și se hotărăște 
să-și schimbe viaţa: „Că așa și în cer va fi mai multă 
bucurie pentru un păcătos care se pocăieşte, decât 
pentru nouăzeci și nouă de drepți, care n-au nevoie 
de pocăință” (Luca 15, 7). În pilda fiului risipitor 
avem şi exemplul fratelui celui mare, care rămâne în 
ascultarea Tatălui său, dar își pierde sensibilitatea faţă 
de fratele său. Când fratele cel păcătos se întoarce şi 
este primit cu cinste şi cu bucurie de Tatăl, fratele cel 

mare se întristează și reproşează Tatălui că pentru el, 
deși a fost cuminte, nu a făcut niciodată așa o petre- 
cere. În răspunsul Tatălui către fiul cel mare aflăm și 
răspunsul la întrebarea de ce Se bucură atât de mult 
Dumnezeu pentru întoarcerea celor păcătoşi, adică 
pentru pocăința lor, pentru cei care ajung să-și re- 
cunoască greșelile și le mărturisesc cu părere de rău: 
„Acest fiu al meu pierdut a fost și s-a aflat, mort a 
fost şi a înviat.” Dumnezeu, ca un tată, se bucură de 
întoarcerea fiului pierdut și nu-i reproșează greșeala. 
Faptul întoarcerii, al regăsirii, al revenirii este prea 
important, este totul de fapt, pentru ca să mai ia sea- 
ma la ce fusese înainte. Desigur, aici avem de-a face 
cu logica iubirii care domină fără excepție realitățile 
dumnezeiești și nu cu logica dreptății omenești, care 
se va manifesta în atitudinea fratelui celui mare şi 
care simte nevoia să reproşeze fiului risipitor păca- 
tele săvârșite și să nu găsească motiv să se bucure de 
întoarcerea acestuia. Pentru cine iubește cu adevărat 
— așa cum iubește Dumnezeu pe oameni — nu mai 
contează ce a fost înainte, contează faptul întoarce- 
rii, faptul regăsiri, al restaurării, al revenirii la starea 

cea dintâi. În pilda fiului risipitor avem paradigma 
clasică privitoare la conştientizarea păcatului şi măr- 
turisirea lui cu părere de rău și cu dispoziţie de a plăti 
pentru el: „Voi cere tatălui meu să mă primească, nu 
ca pe un fiu, ci ca pe unul din argaţii Lui.” Conştien- 
tizarea greșeli, a păcatului, echivalează cu regăsirea 
de sine, cu venirea în fire dintr-o amăgire, dintr-o 
rătăcire. Pilda ne spune că fiul cel risipitor a avut un 
moment de trezire, de venire în sine, de recuperare a 
lucidităţii, de ieșire din amăgire și de hotărâre. Ima- 
ginea pe care ne-o oferă pilda fiului risipitor este atât 
de grăitoare pentru a înțelege motivația spovedaniei 
ca și motivaţia strădaniei de a nu păcătui. Țelul este 
unul singur, anume acela de a fi cu Tatăl, de a fi îm- 
preună cu ceilalți. A trăi înseamnă a fi cu ceilalți, 
a fi sensibil la ceilalți, a te bucura să fii cu ceilalți. 
În același timp, existența păcatului, a greșelilor, con- 
semnarea lor în conștiința noastră şi depozitarea în 
subconștient, evident cu conotații mustrătoare, este 
un argument că în ființa noastră, chiar dacă nu ac- 
ceptăm conștient acest lucru, există nevoia raportării 
la o instanță mai presus de noi, mai presus de oameni. 

Ce dobândim mărturisindu-ne păcatele? Ier- 
tarea! Prin Spovedanie vine împăcarea pentru că, 
recunoscându-ne greșelile și păcatele, apoi mărtu- 
risindu-ne lui Dumnezeu, primim ierta- 
re de la E]. Iertarea iarăși este o realitate 
şi un foarte mare dar pe care ni l-a dat 
Dumnezeu, pe care îl experimentăm frec- 
vent în relaţiile dintre noi, oamenii. Cine 
o face cu tot sufletul, adică iartă cu tot sufletul, gustă 
şi binefacerile iertării. lertarea este o foarte mare bi- 
necuvântare, Nu există altă cale de impăcare dintre 
om şi om și de împăcare a omului cu Dumnezeu 
în afara iertării. Niciun tratat, niciun pact, niciun 
fel de înţelegere în scris, absolut niciun fel de acord 
nu realizează împăcarea. Împăcarea este realizată la 


modul propriu de iertare. Iertarea însă trebuie pre- 
cedată în mod obișnuit de părerea de râu și de măr- 
turisirea greșelilor, precum și de cererea de iertare. 
Este atât de importantă iertarea, încât Dumnezeu, 
dorind să ne aşeze pe calea împăcării, a restaurării, a 
pocăirii, care este spovedania, ne îndeamnă să facem 

exercițiul iertării semenilor, condiționând iertarea 
dată de Dânsul nouă, prin iertarea pe care o dăm noi 
semenilor noștri: „Că de veţi ierta oamenilor greșelile 
lor, ierta-va şi vouă Tatăl vostru Cel ceresc; lar de nu 
veţi ierta oamenilor greșelile lor, nici Tatăl vostru nu 
vă va ierta greșelile voastre.” (Matei 6, 14-15) Să ne 
amintim și de faptul că în rugăciunea Tatăl nostru, 
un alt mare dar dumnezeiesc, între lucrurile puţine 
şi esențiale cuprinse acolo este și acela al iertării pă- 
catelor, condiționată de asemenea de iertarea de către 
noi a greșelilor semenilor: „Și ne iartă nouă greşe- 
lile noastre, precum și noi iertăm greșiţilor noștri.” 
Această condiţionare nu este una arbitrară și cu atât 
mai puţin impusă de un Stăpân autoritar, ci este o 
condiționare care slujește așezării noastre pe calea 
iertării. 

Există un mecanism al descărcării de consecin- 
ţele greșelilor sau ale păcatelor: iertarea. Când omul 
face ceva rău, are o mustrare de conștiință pentru că 

Pi răul respectiv se înregistrează ca atare în 
3 conștiința sa. Înmulțirea greșelilor, a rele- 
XĂ lor sub orice formă, încarcă negativ con- 
0 ştiinţa şi omul îşi pierde liniştea şi pacea 
= lăuntrică, lucru care-i afectează calitatea 
vieţii și a celor care trăiesc în jurul lui. Putem scă- 
pa de mustrarea de conștiință dacă ne cerem iertare 
celui căruia i-am greșit şi acela ne iartă. Am greșit 
față da tata sau față de un prieten cu ceva — l-am 
mințit, l-am amăgit sau am făcut orice altceva gre- 
şit faţă de ei —, mă simt rușinat și apăsat, îmi pierd 
liniştea interioară, comportamentul meu față de ei 
este afectat. Toţi am făcut experiența acestor lucruri 
şi iarăși toți ştim că mărturisind greșeala şi cerând 
iertare ne regăsim pacea și liniştea, recăpătăm seni- 
nătatea relației cu ei și ne simţim ușuraţi. Am scăpat 
de povara conştiinţei care înregistrase fapta rea şi mă 
mustra. Dimpotrivă, dacă din ruşine sau din teamă 

sau din neglijență și nepăsare nu-mi cer iertare, apoi 
vin și alte greșeli sau fapte rele, conștiința se încarcă 
şi mai mult, apăsarea este şi mai mare, neliniştea, de 
asemenea. Se instalează nemulțumirea de sine. În- 
cet-încet încercăm să uităm. Este posibil să şi uităm, 
dar uitarea aceasta ne costă pierderea sensibilităţii, 
instalarea nesimțirii și reducerea trezviei, adică a par- 
ticipării la viață. Trece viața pe lângă noi, cum se 
spune. Lertarea este singura cale reală de a recupera 
pacea în urma săvârșirii unei greșeli care a afectat pe 
cineva. Nu este întâmplător faptul că Evanghelia in- 
sistă atât de mult pe tema iertării. Ce se întâmplă 
însă cu greșelile care nu afectează neapărat pe altcine- 
va, ci pe noi înşine — sunt lacom și simt că-mi fac rău 
cu prea multa mâncare sau prea multa băutură; sunt 
leneș și simt că-mi fac rău cu delăsarea, cu amâna- 
rea, cu tergiversarea lucrului, cu somnul; sunt egoist; 
sunt nestăpânit, nu-mi stăpânesc gândurile, poftele, 
instinctele, simțurile și înțeleg că toate acestea îmi 
fac rău. Conştiinţa mea înregistrează ecourile repe- 
tate ale acestor lucruri sau atitudini negative şi creşte 

mustrarea de sine sau apăsarea, neliniștea, nemulțu- 
mirea, tristeţea. Ei bine, există și în această situație 
şansa iertării şi descărcării conștiinței. Dacă avem un 
strop de credință în Dumnezeu putem să-i cerem 
Lui iertarea, EI fiind Cel căruia Îi datorăm în cele din 
urmă existența și Cel către care urcă efectul greșelilor 
noastre tocmai pentru că afectează darul existenţei 
primit de la Dumnezeu. 

lertarea este soluţia din noi. Cu toții știm și am 
gustat și înțelegem ce înseamnă pacea noastră lăun- 
trică în relaţie cu cei de aproape. Când ajungem să 
nu mai vorbim cu tata sau cu mama, sau 
cu soțul sau cu soția, sau când ajungem să 
ne spunem cel mult bună ziua, să trăim 
ca doi dușmani, trebuie să ne amintim că 
Ă putem ieși din aceste stări prin iertare, Și 
ceea ce a făcut Dumnezeu cu foarte multă înțelep- 
ciune — să luăm aminte iarăși! —, ne-a creat ca oameni 
dându-ne soluţiile eventualelor probleme înlăuntrul 
nostru, nu în afară, nu în ceilalți. Dacă Dumnezeu 
nu ar fi făcut pe om având în sine toate soluțiile, 
atunci făptura lui Dumnezeu n-ar fi fost desăvârșită, 
„nu ar fi fost liberă. Făptura lui Dumnezeu nu este un 
eşec, nu este un rebut, ci este un lucru făcut bine. O 
dovadă este și faptul că a așezat în noi soluții pen- 
tru toate situațiile. lertarea este o astfel de soluţie. Tu 
poți aduce pace înlăuntrul tău iertând pe cel care ţi-a 
greşit şi refăcând astfel relația, nu așteptând iertare 
„de la celălalt sau să ţi se ceară iertare de către celălalt. 

Chiar şi atunci când nu ţi se cere iertare, în orice 
situaţie, chiar dacă ți se pare că nu tu ești cel care 
a comis cea mai mare greșeală sau a generat cearta 
sau supărarea, tu prin iertare poți aduce împăcarea și 
pacea. Desigur, iertarea presupune disponibilitate de 
sacrificiu. Tocmai de aceea este calea prin excelență 
de restaurare a relației, pentru că se întemeiază pe 
hotărârea de a jertfi propria dreptate sau de a renunţa 
la bunurile, materiale sau morale, de care ai fost pă- 
gubit şi care stau la rădăcina supărării. 

Există în om o potrivnicie continuă în relația sa 
cu Dumnezeu. Există de fapt o potrivnicie la adresa 
a tot ceea ce este bun. Binele se face cu greu, cu stră- 
danie, cu silire. Răul se face singur, ușor, 
vine de la sine. Aceasta este dovada căde- 
rii omului, dovada faptului că în el este 
funcţională o inerție negativă, o tendință 
de împotrivire la împlinirea sensului real 
al existenţei. Dacă, într-adevăr, omul este făcut de 
Dumnezeu și chemat să trăiască împreună cu El, 
atunci va simţi potrivnicia față de relaționarea cu 
Dumnezeu şi ispita vieţuirii autonome, fără Dum- 
nezeu. Va face experiența nenumăratelor obstacole 
Care se așază în calea realizării relaţiei cu Dumnezeu: 
| amânarea, amăgirea că se poate descurca singur şi, 
cel mai adesea, lupta necredinței hrănită de tot felul 
„de lucruri ieftine. Dacă omul dă curs acestei ispite 
de emancipare, de separare de Dumnezeu, atunci 
el va trebui să-și ofere continuu argumente împo- 
triva existenţei lui Dumnezeu, pentru a-şi hrăni și 
„pentru a-și linişti conștiința. Există un alt nivel de 

manifestare a potrivniciei la cei care cred în Dum- 
nezeu și încearcă să vieţuiască ţinând seama de El, 
rugându-se, închinându-se, încercând după putin- 
ță să se păstreze în cadrul unei viețuiri creştinești. 
Potrivnicia, în aceste cazuri, se poate manifesta în a 
nu ajunge să concretizezi lucrurile sau să le faci cum 
trebuie. Sunt foarte mulți oameni credincioși care 
nu ajung să se spovedească, ajung foarte rar la bi- 
serică, la Sfânta Liturghie. Şi aceasta nu pentru că 
nu doresc, ci pentru că nu reușesc, ceva îi ține de- 
parte. Este vorba de potrivnicia firii și de potrivnicia 
vrăjmașului lui Dumnezeu și al oamenilor, diavolul. 
Omul trebuie să ştie că pentru a merge la spovedanie 
şi pentru a primi eliberarea de sarcina cea grea a pă- 
catelor, trebuie să stăruie, să se silească, să vrea cu tot 
dinadinsul. Există în Pateric un cuvânt care spune că 
din partea omului Dumnezeu nu așteaptă decât un 
singur lucru, și anume să vrea. Voința și exprimarea 
voinței este expresia libertății omului. Înainte de ori- 
ce, omul trebuie să-ș exprime cu multă limpezime și 
fermitate voința. Să-şi spună stăruitor sieși că vrea să 

se spovedească, să-și recunoască și să-şi mărturisească 
păcatele. Acesta este primul pas. Al doilea pas, con- 
statând că, deși vrea cu tot sufletul, nu poate, este să 
mărturisească lui Dumnezeu, în rugăciune, că vrea să 
meargă la preot, dar nu poate, și să-l ceară ajutorul. 

A se lua aminte la potrivnicia susținută de dia- 
volul însuşi. În zilele noastre, acest personaj este de 
multe ori trecut cu vederea, deși numele lui este po- 
menit mai mult decât numele lui Dumne- 
zeu, mai ales de către cei necredincioși sau 
indiferenți sau nepăsători. Ba mai mult, 
trece în fața multora ca un personaj nevi- 
novat, simpatic. Lucrurile nu stau așa. Ne 
spun cei care au făcut experiența luptei directe, piept 
la piept cu diavolul. Când omul este ținut departe 
de Dumnezeu de propria nepăsare sau de propriile 
amăgiri, atunci prezența diavolului nu se face simți- 
tă. Când, însă, omul se hotărăşte ferm să se apropie 
de Dumnezeu și stăruieşte în a face aceasta practic, 
atunci apar potrivniciile diavolului. Să ne amintim 
de istorioara din Pateric, unde ni se spune că întreaga 
cetate a Alexandriei, scufundată în păcat, era păzită 
de un singur diavol, care mai mult dormea, în timp 
ce o mănăstire era în grija unor legiuni întregi de dia- 
voli, care luptau neobosiți. Fel de fel de obstacole, la 
nivelul gândului sau chiar la nivelul împrejurărilor. 

Gândul de amânare — „o să mă duc şi eu la spove- 
dit, dar nu acum” — este de la diavol. Omul crede 
că este vorba de propria gândire. Propria gândire în 
această situație ar fi pozitivă şi ar determina la îm- 
plinirea cât mai rapidă a dorinței, nu la amânarea ei. 
Nenumăratele motive scoase în calea gândului de a 
merge la spovedanie: că preotul nu este potrivit, că 
mă ruşinez, că își va schimba părerea despre mine, 
toate sunt tot de la diavol. Îmi vine în minte un cu- 
vânt al Sfântului loan Scărarul, care spune că atunci 
când bate toaca de slujbă la mănăstire, primul care 
se trezește este diavolul, care ia la rând chiliile mo- 
nahilor şi unuia îi spune „Tu mai stai că ești bătrân 
sau eşti bolnav, să meargă mai întâi cei tineri sau cei 
sănătoși.” Altuia îi spune „Tu mai odihnește-te puțin 
Că ieri ai fost la ascultare grea, să meargă mai întâi cei 
Care sunt mai odihniți” și câte altele. 

Când ne spovedim? Ne spovedim ori de câte 
ori este nevoie. Cel mai înţelept ar fi să ne spove- 
dim când simțim că am săvârşit păcatul. Să nu-l 
lăsăm să se așeze înlăuntrul nostru, ci să 
alergăm la preot să-l mărturisim. Să ce- 
rem iertare pur și simplu, lucru care nu ia 
foarte mult timp, preotului, nici nouă nu 


ne ia foarte mult timp. Se poate rezolva 


în câteva minute. Obișnuim însă să ne spovedim în 
special în posturi, lucru care s-a îndătinat, a devenit 


tradiţie şi nu întâmplător, pentru că în posturi ne 
apropiem mai mult de Dumnezeu, ne hotărâm să 
ne apropiem mai mult de Dumnezeu. În posturi ne 
ajutăm şi cu postul şi cu sporul de rugăciune ca să 
ne subţiem un pic simțurile cele duhovnicești, fapt 
pentru care simţim mai clar, mai limpede păcatul 
din noi și urmările păcatului, simțim mai clar şi mai 
limpede răutăţile noastre la adresa celorlalți sau lipsa 
noastră de simțire la adresa lui Dumnezeu. Postul ne 
ajută. De aceea ne spovedim în post. Preoții şi du- 
hovnicii îndeamnă pe credincioşi ca înainte de orice 

spovedanie să postească, ceea ce este foarte bine. Dar 
dacă s-a întâmplat să cazi într-un păcat greu, aleargă 
la preot fără să mai posteşti. Ne spovedim în postu- 
rile mari, nu numai în temeiul pe care tocmai l-am 
amintit, că ni se subțiază un pic simţirea sufleteas- 
că, ci şi pentru că după posturi vin sărbătorile mari, 
ceea ce înseamnă, într-o rânduială foarte generoasă 
a lui Dumnezeu, retrăirea istoriei iconomiei dum- 
nezeieşti, planului lui Dumnezeu, retrăirea lucrării 
lui Dumnezeu în lume. O manieră tainică, cum spu- 
neam noi, de întâlnire cu Dumnezeu, cu Hristos cel 
răstignit pe cruce, cel batjocorit și răstignit, de întâl- 
nire cu Hristos cel înviat. Ei bine, aceste întâlniri ale 
noastre cu Dumnezeu nu se pot întâmpla oricum, 
- după cum nu ne putem întâlni în orice stare cu cei 
dragi ai noştri, ci simţim nevoia să ne curăţim un pic. 
Uncori ne spălăm doar exteriorul. Nu ne ducem ori- 
cum îmbrăcați la mama și la tata, nici la un prieten, 
nici la o persoană dragă, ci ne înnoim într-un fel, ne 
„primenim. Schimbarea exterioară este expresia unei 
stări lăuntrice. Dorim să ne schimbăm, recuperând o 


105 


stare bună, atât exterioară cât și lăuntrică, deoarece 
preţuim persoana sau persoanele la care mergem, le 
respectăm și dorim ca prin această primenire să le 
arătăm respectul și prețuirea. Când mergem să ne în- 
tâlnim cu cineva drag, ne străduim să ne recuperăm, 
pe cât posibil, chipul nostru cel mai bun. Și pentru 
aceasta este nevoie deseori de schimbarea, nu numai 
a hainelor, ci şi a stării noastre sufletești. 

Ne spovedim în mod obligatoriu înainte de a 
ne împărtăși, pentru că Sfânta și Dumnezeiasca Îm- 
părtășanie este semnul împăcării depline cu Dumne- 
zeu, este motivul pentru care Mântuitorul 
Hristos ne avertizează că, atunci când ne 
apropiem de altar să ne aducem darul și 
ne amintim că este cineva supărat pe noi, 
să mergem să ne împăcăm cu acela mai 
întâi. Mergem la împăcarea cu Dumnezeu și iată, 
El nu ne primeşte certaţi cu semenii noștri. Deci la 
Dumnezeiasca Împărtășanie trebuie de fiecare dată 
să ne spovedim. Sunt şi momente foarte importante 
în viața noastră când ne putem spovedi sau chiar tre- 
buie să ne spovedim. Înainte de a ne căsători, înain- 
te de o călătorie, înainte de începerea unui serviciu, 
înainte de un examen foarte important, când copiii 
„noştri trec prin momente importante din viața lor, 
când însoțim pe cineva ca naș la cununie, când bote- 
zăm un prunc, etc. Lucrurile acestea sunt ştiute. Le 
reamintesc, accentuând că facem acest lucru pentru 

că nu ne putem prezenta oricum în fața lui Dumne- 
zeu. Trebuie să ne curățim, trebuie să ne împăcăm. 
Prin urmare, în momentele importante din viața 
noastră, pentru că dorim şi cerem ajutorul și bine- 
cuvântarea lui Dumnezeu, se cuvine în mod special 
să ne spovedim pentru a ne înfățișa lui Dumnezeu 
măcar cu conștiința stării noastre reale, dacă nu cu 
dispoziţia de a ne schimba, de a ne înnoi. 

Există nevoia ca în preajma sărbătorilor mari 
să ne spovedim, să ne curățim, să fim pregătiți, pen- 
tru că „agonisirea” de păcate, de eșecuri existenţiale, 
de căderi, de alunecări, de răutăți ne as- 
fixiază pur și simplu fiinţa, ne limitează 
suflul, ne împietreşte, ne face mai puţin 
simţitori şi, așa cum ne spălăm fizic, are 
şi sufletul nevoie de o spălare, de o pri- 
menire periodică. Să ne spovedim și vom vedea cum 
devenim mai ușori, mai limpezi. Este o foarte mare 
şansă pentru om, spovedania. Să ne amintim ce ușu- 
rare simţim când ne biruim rușinea și mărturisim 
unui cunoscut sau prieten o greşeală față de el care 
ne apăsa conștiința. Omul agonisește foarte multe 
căderi, neputinţe, foarte multe eşecuri. Evit să folo- 
sesc cuvântul păcat, deși este un termen tehnic, ca 
să nu rămânem într-un limbaj care nu spune nimic, 
entru că uneori este prea des folosit. Merg în di- 
ia aceasta pentru ca omul să înțeleagă că păcatul 
un eşec, o cădere, o neputinţă, o alunecare, un 
» o greşeală, care se înregistrează în banda lui 

de înregistrare sufletească şi-i apasă sufletul. Ne măr- 
turisim și păcatul se şterge prin mărturisire şi prin 
iertare. Lucrul acesta îl facem și între noi. Nimic nu 
face pace între două persoane decât iertarea, iertarea 
mijlocită de mărturisire. Mărturisirea celuilalt că a 
greşit, a suspectat, nu a avut încredere în tine, te-a 
înșelat, te-a minţit și-i pare rău, te determină să-l 
ierți. Este o foarte mare taină aceasta, din perspecti- 
va duhovnicească, nematerială a lucrurilor. Există în 
noi un mecanism foarte complex unde se desfășoară, 
de altfel, aspiraţia noastră esențială, aceea de a iubi. 
În cele din urmă, păcatul este un obstacol în calea 
iubirii, este o cădere, o alunecare de la șansa noastră 
şi de la elanul nostru de a iubi semenii, de a-L iubi pe 
Dumnezeu, lumea, natura, creația. A iubi este sensul 
propriei noastre existenţe, este ceea ce ne umple. A 
greşi este omenește, dar tot în firea omului este aşe- 
zată şansa de a lua drumul de la capăt. 

Cel mai important lucru este să combatem 
obişnuința, inerția care ne face oarecum nesimțitori. 
Dacă ne spovedim numai în temeiul unei rânduieli 

za formale, pentru că a venit ceasul să mă 
3 spovedesc, că este începutul postului sau 
A" » sfârşitul postului, fără să mă cercetez sufi- 
A cient, fără să mă trezesc suficient, riscurile 

= sunt majore. Primul lucru pe care trebu- 
ie să-l facem este să generăm, să dăm naştere în noi 
înşine unei trezvii. Părinţii rugători, pustnicii care 
sunt vii şi trezvitori, părinții niptici, pledează pentru 
acest proces de trezvie continuă. Zbaterea lor aproa- 
pe continuă și nevoinţele lor vizează această trezvie. 
Ei spun că atunci când te duci la rugăciune, când te 
hotărăşti să te rogi lui Dumnezeu, la rugăciunea ta 
„de dimineaţă sau de seară sau la pravila ta obișnuită 
sau la rugăciunea ta de nevoie, într-un moment im- 
portant sau într-o situație de nevoie, de durere mare, 
„nu începe rugăciunea ta înainte de a te trezi un pic. 
Şi trezirea aceasta, spun dânșii, foarte practic, se face 
tr-un moment mai scurt sau mai prelungit de 

introspecție, de analiză a lăuntrului nostru în faţa 
lui Dumnezeu. Și să spui: „Doamne, iată vin la Tine 
să mă rog! Dar cum sunt eu? Cine sunt eu? Ce am 
făcut eu pentru Tine sau din ceea ce trebuia să fac 
faţă de Tine? Cum sunt? Ştiu ce se întâmplă cu mine 
sau nu știu? Sunt conștient de mine însumi, sunt 
inconștient, sunt treaz, sunt adormit, sunt simţitor, 
sunt nesimţitor, mă frământ, nu mă frământ, sunt 
împietrit? Cum sunt?” Momentul acesta, fie şi foarte 
scurt, ne ajută un pic să ne trezim. Momentul în sine 
este o trezvie. Ne ajută să ne adunăm. Când mer- 
gem la Dumnezeu, trebuie să ne adunăm, mai ales 
când mergem să ne spovedim. Noi preoții acumulăm 
tot felul de atitudini. „Părinte am venit să mă spove- 
desc, dar nu prea ştiu ce să spun. Parcă aveam ceva 
în minte, dar acum am uitat tot!” Ni se întâmplă să 
auzim frecvent astfel de atitudini. Vă dați seama cât 
de trează este respectiva persoană?! Simțim că lucru- 
rile sunt împietrite, cum se întâmplă cu majorita- 
tea dintre noi, că nu este în noi nicio frământare, 
nicio rezonanță, nicio adiere, să spun așa, decât o 

minimală preocupare la nivelul minţii. Calcule. So- 
coteli. Mintea este câteodată atât de uscată, este atât 
de speculativă, este într-o logică atât de moartă, încât 
aproape că nici nu contează, ba reprezintă și o foar- 
te mare capcană, Trebuie să ne întrebăm ce simțim 
atunci când ne aflăm în fața lui Dumnezeu. Şi dacă 
nu simțim nimic, de ce nu simțim? Să fim onești cu 
noi înșine. Și atunci primul lucru pe care îl spunem 
preotului acesta să fie: „Părinte, sunt împietrit, mort 
sufletește, nu simt aproape nimic! Mă mai doare su- 
ferinţa aproapelui sau a copilului, dacă se întâmplă. 

rest nimic. Nici spre mine, nici spre Dumnezeu, 
nici spre oameni.” Dacă ne spovedim adormiţi sau 
împietriți e una, iar dacă ne spovedim treji este cu 
totul altceva. 

Marele paradox pe care îl vedem în Sfinte- 
le și Dumnezeieştile Evanghelii este că aceia care 
cad în păcate grele sunt mai treji decât cei care le 
ocolesc. Ferească Dumnezeu să fie un 
îndemn la păcate grele. Nicidecum! Îm- 
pietrirea noastră nu vine de la nesăvârșirea 
păcatelor, ci împietrirea noastră vine de la 
îndreptăţirea de: sine în urma constatării 
noastre că noi nu prea facem păcate mari, noi nu 
suntem criminali cum sunt criminalii, nici desfrânați 
cum sunt desfrânații, nici, nici, nici. Aceasta gene- 
rează împietrire. Ne scapă, așa cum spun duhovnicii, 
păcatele subțiri pentru că ne-am construit singuri o 
părere de sine care se cheamă mândrie şi care este 
prima pe lista păcatelor şi care se aseamănă foarte 
mult cu căderea demonilor. Așadar, să încercăm să 
mergem la spovedanie, trezindu-ne. De aceea Bise- 
rica rânduiește ca înainte de spovedanie să se facă o 
anumită pravilă, să se facă anumite rugăciuni ca să 
ne trezim, ca să ne adâncim un pic în propria con- 
ştiinţă de sine, să ne simţim un pic pulsul lăuntric, 

iar pentru aceasta ne ajută mult darul lui Dumne- 
zeu. Când ne îndreptăm spre spovedanie, trebuie să 
avem, cum spunem astăzi, foarte multă determinare. 
Orice am gândi, orice am simți, să nu dăm înapoi, 
pentru că vrăjmașul ne mai împiedică, ne strecoa- 
ră gânduri felurite, că nu acum să mergem, ci mai 
târziu, că parcă nu ar fi atât de greu și ruşinos ce 
ai făcut, etc. De aceea, eu celor care se spovedesc la 
mine, deși sunt o fire foarte îngăduitoare şi respect 
foarte mult mișcarea liberă a omului pentru că am 
crescut așa și pentru că am simțit la un moment dat 
că şi Dumnezeu la fel face, adică respectă foarte mult 
mișcarea liberă a omului, totuși văzând cât de mare 
este neputința omenească, am început să le impun 
„un ritm minimal obligatoriu: „Dacă nu veniţi măcar 
În fiecare post, nu veniți două posturi la rând, vă scot 

pe listă, înțelegând prin aceasta să nu mai veniţi la 
mine la spovedit, ci să vă duceți în altă parte”. 

"Toată viața am căutat să înțeleg ierarhia lucru- 
rilor, să au care este cel mai important lucru. Cred 
că cel mai important este să aibă omul o cât mai vie 
conştiinţă de sine, o cât mai vie conștiință 
a sinelui, o cât mai corectă şi completă 
citire a sinelui, ce se întâmplă cu mine, 
cât simt, cât sunt de sănătos şi de întreg 
sufletește... Eu aduc propria-mi mărturie 
că suntem foarte departe de ceea ce trebuie să fu 
şi că marea majoritate dintre noi suntem cuprinși 
de această împietrire, de această nesimţire. Funcţi- 
onăm în relaţie cu ceilalți așa, automat, într-un fel 
inconștient, făcând faţă solicitărilor minimale care 
vin din partea celuilalt, dându-ne la o parte ca să 
nu dea celălalt peste noi, răspunzând la bună-ziua 
sau adresând automat întrebarea Ce faci? În timp 
ce omul este chemat să ajungă la un nivel de trez- 
vie, de conştiinţă de sine, care să înglobeze lumea 
întreagă, începând desigur cu cei apropriaţi. De ace- 
ca se vorbeşte în Evanghelie de aproapele, să îl iubeşti 
pe aproapele tău, începi cu cel aproape de tine şi să 

reușești să îi înglobezi și să îi ai înlăuntrul tău pe toți 
ceilalți. Şi mărturia cea mai convingătoare şi adevă- 
rată în sensul acesta este starea pustnicilor pe care îi 
invocăm, iată, foarte des. Pentru că la polul opus faţă 
de noi sunt acești oameni care părăsesc lumea, se ne- 
voiesc, se luptă cu ei înșiși şi în cele din urmă duc cea 
mai cruntă luptă, aceea cu gândurile. Ei se curăţesc 
atât de mult și, mai mult decât orice, se trezesc atât 
de mult pe ei înşişi, ajung la o așa de avansată trezvie 
a fiinţei, încât sunt extrem de sensibili la tot ce se 
mișcă în jurul lor și mai ales sunt extrem de iubitori 
şi solidari cu lumea. De aceea nu încetează să plângă 
cu adevărat şi să se roage continuu pentru starea lu- 
mii. Ei ajung la un sentiment foarte profund de so- 
_ lidaritate și de compasiune față de toți oamenii, căci 
nu poți, viu fiind și văzând starea celui de lângă tine 
de cădere, de nesimţire, de moarte sufletească, să fii 
nepăsător. Şi durerea lor nu este atât pentru suferin- 
ţele şi bolile fizice, ci pentru împietrirea şi moartea 
letească a oamenilor, pentru afundarea lor în întu- 
şi captivitatea păcatului fără să-și dea seama. 

Cei suferinzi trupeşte se fac sănătoși sufletește, 
îşi recuperează sănătatea sufletească, în timp ce noi, 
cei sănătoși trupește, suntem și rămânem bolnavi 
a sufletește și împietriţi. Şi împietrirea noas- 

tră se manifestă în gesturi și atitudini de 
| viaţă zilnice, care se încadrează în tot soiul 

de meschinării, tot soiul de nemulțumiri, 
2 tot soiul de certuri, tot soiul de lucruri 
de nimic, care ne stârnesc mânia, nemulțumirea la 
adresa celuilalt, judecata la nesfârșit, la nesfârșit, a 
tuturor celorlalți... Încât, cu un efort de lucidita- 
te, putem cel puţin constata că într-adevăr suntem 
bolnavi sufletește și boala aceasta sufletească e foar- 
te gravă pentru că afectează capacitatea noastră de a 
viețui în adevăr, de a ne strădui să dăm conținut și 
consistență relațiilor noastre cu cei din jurul nostru, 
să înțelegem, să respectăm, să cinstim, să fim soli- 
dari, să ajutăm, să iubim pe ceilalți. În Paterice — ca 
de altfel în toate istorisirile cu oameni duhovniceşti 
până în zilele noastre — întâlnim nenumărate cazuri 
când părinții se bucurau că sunt încercaţi de boli şi 


11:8 


suferințe trupeşti şi nu făceau niciun efort pentru a 
scăpa de ele, ci, dimpotrivă, faceau pentru a le reți- 
ne asupra lor. Suferinţa este prețul pe care-l plăteau 
pentru dobândirea și creșterea trezviei sufleteşti, du- 
hovnicești, a sănătății sufleteşti. La acestea se adaugă 
şi paradoxul bucuriei de a fi batjocoriţi și ocărâţi de 
oameni, tot pentru că ocările și batjocurile oameni- 
lor îi ajutau să lupte împotriva părerii de sine, a slavei 
deşarte şi a mândriei, stări păcătoase și bolnăvicioase 
ale sufletului. Este motivul pentru care îi numeau 
sincer binefăcători pe batjocoritorii şi umilitorii lor. 
Această răsturnare de perspectivă nu este chiar ciu- 
dată și împotriva oricărei logici, cum ar părea la pri- 
ma vedere, ci este chiar logică dacă luăm în calcul și 
„ realitatea sufletească a omului și întreg mecanismul 
vieţii lăuntrice a omului. 

Modul trupesc de viețuire este acela în care 
suntem dominați de comenzile și nevoile trupești, 
iar cel duhovnicesc este acela în care ne ridicăm la 

aspiraţiile sufletești sau duhovnicești. Slă- 
ÎN Biciunea trupească este de cele mai multe 
ori semnul întăririi duhovnicești. Să ne 
amintim atitudinea finală a Mântuitorului 
“Hristos, care Se lasă pe Sine batjocorit în 


toate felurile, suferind de bună voie chinuri și sufe- 


rințe trupești care culminează cu răstignirea și moar- 
tea. Din perspectiva înţelegerii sau percepției trupeşti 
aceasta este o atitudine de slăbiciune și de înfrângere 
totală și definitivă. Înfrângerea fizică ajunge la culme 
odată cu omorârea adversarului. Era atât de puterni- 
că această percepție a lucrurilor, încât chiar și uceni- 
cii apropiaţi ai Mântuitorului au fost biruiţi de ea și 
s-au risipit şi chiar lepădat de EI din pricina evidenţei 
exterioare, fizice, a înfrângerii și omorârii Învățăto- 
rului lor. Şi totuşi, din perspectiva duhovnicească, a 
te lăsa de bună voie batjocorit, umilit la maximum, 

lovit, schingiuit și în cele din urmă omorât prin cea 
mai batjocoritoare moarte a timpului era semnul 
unei mari puteri şi al unei capacităţi duhovniceşti ex- 
traordinare, concretizate în răbdare, îndurare și mai 
presus de orice, în iubirea faţă de toți oamenii, inclu- 
siv față de cei care instrumentau chinurile, batjocura 
şi moartea. Consecința sau rodul acestei atitudini a 
fost Învierea sau slăvirea dumnezeiască și tot ceea ce 
a urmat acesteia. 

Înfrânarea și postul sunt instrumente esenţiale 
în încercarea noastră de a muta nivelul de vieuire 
de la cel trupesc, material, exterior, fizic, la cel du- 

FA hovnicesc, lăuntric, sufletesc. Acest lucru 
E N) nu se poate realiza prea ușor. Aproape toți, 
dacă suntem onești cu noi înșine, vom 
constata că ajungem captivi modului de 
 vieţuire trupească, chiar dacă ne ridicăm 
de sub presiunea instinctelor primare. Există o ex- 
presie mult mai subțire sau subtilă a acestui mod de 
vieţuire trupească, când devenim captivi unor patimi 
sufleteşti, cum este părerea de sine sau mândria sau 
slava deșartă, cele mai des întâlnite. Acestea par a se 
înscrie într-o motivaţie lăuntrică, sufletească a atitu- 
dinilor şi faptelor noastre, prin urmare par a trimite 
la un mod de vieţuire sufletească. Numai că foarte 
uşor putem înţelege că de fapt ele ne păstrează tot 
în exterior, în afară, la realităţile ce pot fi măsurate. 
Mândria, ambiția, iubirea de slavă deșartă se întreţin, 
se hrănesc cu atitudini și fapte trupești, exterioare. 

Finalitatea faptelor săvârșite pe temeiul mândriei 
sau al ambiției este aceea de a fi văzute, numărate și 
consemnate de oameni. Am putea da multe exem- 
ple. Când facem o casă pentru noi, o putem facem 
mai mare pentru că ne rugăm la Dumnezeu să avem 
mai mulți copii sau o facem pentru a ne făli. Prima 
motivaţie este sănătoasă şi este expresia unui mod de 
viaţă duhovnicesc, a doua este expresia unui mod de 
viaţă trupesc. 

(UD) 


Păcatul nu trebuie înțeles juridic, ca încălcare 

a unei legi, a unei convenţii, ci ca eșec existențial, 
ca ceva care se întâmplă în noi greşit. Astăzi greșit, 
mâine greşit, poimâine greșit, așa se per- 

e | vertește nivelul nostru existenţial şi func- 
LU ţionarea noastră sufletească. Dincolo de 
pi legile fizice care stăpânesc acest organism 
uman, există evident și legile sufletești. 

Un om care se minte pe sine de exemplu, acela se îm- 
bolnăveşte grav. Dacă îi minţi pe cei din jur, măcar 
nu te minți pe tine însuți. Dacă ajungi să te minți 
pe tine însuţi, alienarea, înstrăinarea este deplină, te 
pierzi complet. Şi poți să îţi păstrezi sinceritatea faţă 
de tine însuţi mărturisindu-te în faţa lui Dumnezeu, 
la rugăciunea ta care poate fi ca o spovedanie. Cel 
mai greu lucru — iată iarăși fac o mărturisire ca preot, 
de 30 de ani spovedesc oameni — cel mai greu lucru 
pentru om este să se citească pe sine însuși. Nu se 
poate citi, nu poate înțelege ce e înlăuntrul lui, nu 
poate înțelege de ce a avut o atitudine sau alta, de ce 

o reacție sau alta rămâne foarte la suprafață şi judecă 
circumstanţele, împrejurările, cu pornirea de justi- 
ficare, de îndreptățire, de dezvinovăţire. În loc să se 
judece pe sine nemilos, judecă pe alții, mai ales pe 
ceilalți, amăgindu-se că tot răul vine de la celălalt. Şi 
dacă se întâmplă să facă el ceva rău, va căuta o cauză 
în afară de sine. Își va spune că din cauza celuilalt, că 
n-a fost acela atent, sau că nu l-a respectat, sau că nu 
i-a venit în întâmpinare, și aşa mai departe. 

Mărturisirea ca atare a păcatelor și îndruma- 
rea duhovnicească sunt două lucruri diferite. Aceasta 
din urmă însoțește de cele mai multe ori mărturisirea 
păcatelor. Există o confuzie, după părerea 
mea, și la nivelul percepției preoțimii și 
la nivelul percepției mirenilor, o confuzie 
între mărturisirea propriu zisă a păcate- 
lor şi îndrumarea duhovnicească. Dacă le 
amestecăm și nu avem limpede, nici preotul, nici 
credincioșii, distincția între acestea, le afectăm pe 
amândouă, și mărturisirea păcatelor, şi îndrumarea 
duhovnicească. Eu optez ca spovedania păcatelor să 
fie uşor disociată în mintea noastră, bine ar fi și în 
practică, de problema așa zisei îndrumări duhovni- 
cești. Pentru că este atât de importantă mărturisirea 
păcatelor, ea nu trebuie să fie concurată sau umbrită 
de nimic altceva. Când mergi să-ți mărturiseşti păca- 
tele, încearcă să realizezi trezvia despre care vorbeam, 
fă-ţi listuţa cu păcate în minte și mergi la părinte- 
le şi spune: „Eu nevrednicul, netrebnicul, leneșul, 
întinatul, de la ultima spovedanie, am mâniat pe 

Dumnezeu, m-am separat de Dumnezeu și de seme- 
nii mei, am tulburat firea pe care mi-a dat-o Dumne- 
zeu cu următoarele păcate: m-am lăcomit, și spun că 
m-am lăcomit în fiecare zi la toate cele trei mese. Am 
simţit asta, am minţit, mint de dimineața până seara, 
Sunt neatentă cu soțul meu, cu soția mea, cu copilul 
meu, nu iau seama la ceilalți, nu mă controlez, am 
săvârșit cutare lucru, cutare, faptă.” Să le spui pe toa- 
te în goliciunea lor. „Îi cer lui Dumnezeu să mă ier- 
te prin dumneavoastră și să îmi daţi canon. Amin.” 
Aceasta este mărturisirea păcatelor. Este bine să fie 
foarte limpede, disociată de orice altceva. Sigur, cre- 
dinciosul vine să ia şi sfat de la duhovnic, dar trebuie 
să o facă după ce a terminat mărturisirea păcatelor. 
Îndrumarea duhovnicească însă este un lucru foarte 
special. Nu este așa de simplu. Pentru ca să primească 
cineva îndrumare duhovnicească trebuie să se așeze 
foarte conștient într-o relație personală duhovniceas- 
că cu părintele duhovnicesc, să-i ceară sfat. De ase- 
şi părintele față de fiul duhovnicesc trebuie să 
e așeze într-o relaţie foarte personală. Nu se merge 

la necunoscuţi pentru sfat duhovnicesc. Este foarte 
important caracterul personal, pentru că Dumnezeul 
nostru este un Dumnezeu personal, nu este un ceva, 
ci este un Cineva. Şi pentru că dragostea înseamnă 
relația cu cineva, nu cu ceva, atunci noi trebuie să 
facem exercițiul acesta care de fapt este exercițiul ra- 
portării noastre la Dumnezeu. 

Sfatul preotului este altul decât cel al psiholo- 
gului sau al oricărui sfătuitor, pentru că el ia în calcul 
şi se face luându-L în calcul pe Dumnezeu Însuşi, 
prezenţa și lucrarea Lui continuă. De aceea, 
când cerem sfat preotului să avem în minte 
XI 5) lucrul acesta, că preotul nu ne va da un sfat 
lumesc, iar dacă se întâmplă să o facă, gre- 
şeşte. Nu ne va da un sfat întemeiat în logi- 

ca și în așteptările noastre omenești și lumești, ci ne 
va da un sfat sau ne va indica o soluţie întemeiată pe 
adevărul Evangheliei Mântuitorului Hristos, pe cre- 
dinţa Bisericii, pe adevărul ultim și esenţial că omul 
şi lumea aceasta, oricât de avansate și complexe ar fi 
ele, nu-și sunt suficiente, nu sunt singure și autono- 
- me, ci țin de un Dumnezeu viu și adevărat, care le-a 
făcut şi le ţine în existență. Când credinciosul vine 
cu o problemă conflictuală, când are de împărțit ceva 
cu o rudenie sau cu oricine altcineva și mă întreabă 
ce să fac, părinte, să-l dau în judecată, să-mi caut 
dreptatea, eu îi spun direct că dreptatea se caută la 
unal, nu la biserică. La biserică vine omul pentru 

că-și asumă cât poate calea credinței care este calea 
Crucii, calea jertfei. Cum o fi să-ți faci cruce tot tim- 
pul, să porţi la gât cruce, să săruți crucea la biserică și 
apoi să te duci să dai în judecată pe fratele tău ca să-ți 
faci dreptate? Rabdă nedreptatea, renunță la al tău, 
fă jertfă! Aceasta este soluția creștinească. Culmea 
acestei atitudini se manifestă uneori chiar în biserică, 
între enoriașii râvnitori, care dintr-un motiv sau altul 
se mai sfădesc pe cine stă în care strană sau pentru alt 
nimic și vin la preot să li se facă dreptate. „Dreptate 
la tribunal, mamaie!”, le spun. „La biserică, răbda- 
re, du neputința celuilalt!” Dreptatea duhovnicească 
este la antipodul dreptății lumești, omenești. A veni 
la spovedit pentru a primi îndreptăţire de sine este o 
ofensă adusă Mântuitorului Hristos care ne-a arătat 
calea jertfei! 

Preotul primește un mandat, nu în temeiul pu- 
terii lui, ci în temeiul puterii dumnezeiești. Întreba- 
rea este de ce avem nevoie ca în dialogul nostru cu 
Dumnezeu să existe preotul? Ei bine, întâi 
de toate, pentru că preotul este, ca şi biseri- 
ca, un spațiu consacrat lui Dumnezeu. Așa 
cum nu suntem toți medici, deși am putea 
fi, aşa cum nu suntem toţi profesori, deși 
am putea fi, tot aşa nu suntem toţi preoți, deși am 
putea fi. Ci dintre noi sunt chemaţi unii care să se 
ocupe în mod special de relația noastră cu Dumne- 
zeu. Aceasta este o rânduială de la Dumnezeu. Putem 
citi în Vechiul Testament cum a poruncit Dumnezeu 
lui Moise să rânduiască preoți. Preotul slujeşte relaţia 
noastră cu Dumnezeu așa cum medicul slujește cauza 
sănătăţii noastre. Preotul se ocupă, sau este chemat să 
se ocupe, poate uneori nu o face cum se cuvine, dar 
este chemat să se ocupe mult mai mult decât ceilalți 
de relația cu Bunul Dumnezeu. Acesta este un as- 
pect. Cei credincioși sau apropiați de Dumnezeu ştiu 
că slujbele bisericeşti nu pot fi săvârșite de oricine, 

în orice condiții. De aceea este nevoie de persoane 

consacrate care să se îngrijească continuu să-și păs- 

treze condiția compatibilă cu slujirea lui Dumnezeu. 

Altul, la fel de important, este acela care ia în calcul 

nevoia suplinirii existenței și prezenței netrupești, 

prin urmare nevăzute, a lui Dumnezeu printr-o pre- 

zenţă văzută. Aceasta vine tot în ajutorul omului care 
poate intra foarte greu în relație cu Cineva nevăzut 
şi imperceptibil la nivel sensibil. Exact, preotul oferă 
concretețe unei relații. Dumnezeu nu este trupesc. 
Preotul nu ţine locul lui Dumnezeu, ci este semnul 
văzut al prezenţei lui Dumnezeu. Unde este preotul, 
acolo este Dumnezeu. Deci, cine se întreabă în legă- 
tură cu această problemă trebuie să se întrebe de ce 
avem nevoie de preoție, de slujirea preoțească? Nu 
preotul, omul respectiv, bărbatul respectiv este ne- 
cesar, ci preoţia pe care o întrupează și o slujeşte re- 
spectivul bărbat-preot. Întrebarea de ce avem nevoie 
de preot nu o pun cei care merg la preot, ci o ridică 
cei care nu merg la preot. Am să-i rog să se cerceteze 
cu onestitate și vor constata că motivul îndoielilor 

sau refuzului lor este acela că stau departe de Dum- 
nezeu, dar invocă motivul că nu au nevoie de mijlo- 
citor sau invocă defectele preotului, calităţile lui mai 
puţin performante. Este foarte mare nevoie de preot 
şi cine face exercițiul acesta simte şi înțelege func- 
ţia şi lucrarea preoțească. Preotul nu se reprezintă pe 
sine. Avem nevoie de preot, aşa cum avem nevoie 
de Liturghie, de biserică, de icoană, de cruce. Toate 
acestea sunt semne care se constituie într-un instru- 
mentar palpabil al raportării noastre la Dumnezeu, 
al conţinutului relației noastre cu Dumnezeu. Este o 
întreagă și frumoasă bogăție. Când pun mâna pe cru- 
ce, mă duce gândul la Dumnezeu. Când fac semnul 
crucii mi se duce gândul la Dumnezeu, se activează 
relația mea cu Dumnezeu. Când aprind o lumânare, 
se activează relația mea cu Dumnezeu, ca şi atunci 
când mă întâlnesc cu preotul. Preotul este semn al 
 Prezenţei lui Dumnezeu, cum spuneam. Când eram 
tânăr preot, mergeam pe stradă în parohia mea și am 
întâlnit un grup de copii mici care s-au îndreptat 
mine, cu veselie — copiii, până la o vârstă, sunt 

foarte bucuroşi când întâlnesc un preot și acest lucru 
nu este deloc întâmplător — și au început să mi se 
adreseze: „Taica părinte! Taica părinte! Tata popa!” 
Unul mai mic, cel mai mic probabil dintre ei, nu-și 
găsea cuvintele și eu am apucat să trec mai depar- 
te. Deodată aud în urma mea strigând pe cel mic: 
„Dumnezeu! Dumnezeu!” Preotul este semnul văzut 
— împreună cu toate cele bisericești — al prezenței lui 
Dumnezeu. Avem nevoie de acest semn, prin care se 
actualizează continuu relația noastră cu Dumnezeu, 
mai ales la nivel de comunitate, iar a fi preot nu este 
vreun privilegiu anume, ci este o foarte mare respon- 
sabilitate și un jug foarte greu de purtat. Preotul nu 
este acolo pentru că are nevoie Dumnezeu de el în 
relaţia Sa cu noi, ci preotul este acolo pentru că noi 
avem nevoie în relația noastră cu Dumnezeu de pre- 
ot, prin prezența lui și prin faptul că este o persoană 
foarte concretă, în numele lui Dumnezeu. Acest lu- 
cru este unul funcţional, probat de o experiență de 
mii de ani. 

Îndrumarul de spovedanie poate fi folositor 
pentru cine este la început. Eu prefer o cercetare cât 
mai sinceră a propriei conștiințe. Trebuie făcut efor- 
tul să te întrebi pe tine însuţi ce ai greșit şi 
față de cine și să mergi în faţa preotului să-i 
mărturisești ce constaţi tu că ai greșit sau 
păcătuit. Preotul te poate ajuta cu un mini- 
mal chestionar. Circulă multe chestionare 
sau îndrumare pentru spovedanie, care ne pot ajuta 
să ne cercetăm pe noi înșine și să ne amintim păcatele. 
Firesc ar fi să avem în minte păcatele, să ne marcheze 
într-un fel răul pe care l-am făcut și să ne fie uşor 
să ni-l amintim la cea mai simplă cercetare de sine. 
Dacă nu ne mai amintim păcate grele, acesta este un 
semn de împietrire, de nepăsare și de nesimţire sufle- 
tească. E grav să fii în situația să spui preotului că ai 
făcut mai multe avorturi, dar nu mai ştii câte. Este 
— dovada tratării cu multă ușurință a unui păcat atât de 
grav, cum este uciderea propriului prunc. La prima 
spovedanie este posibil ca starea noastră sufletească 

să fie încă prea confuză, de aceea trebuie să insistăm 

şi să revenim cu a doua și cu a treia spovedanie, cât 
mai repede. Spovedania însăși ne va ajuta să ne tre- 
zim, să dezmorțim adâncurile sufletului și vor începe 
să apară la suprafață cu mai multă limpezime și cu 
multă simţire păcate vechi care se sedimentaseră. 

Ascunderea păcatelor, este un lucru care ni se 
întâmplă tuturor, de rușine de cele mai multe ori. 
 Ascunderea poate fi parțială sau totală. Parţială este 
atunci când spunem păcatul, dar, așa, pe 
ocolite, insinuându-l mai curând, trimi- 
țând la el, dar nu-l spunem gol-goluţ, bă- 
nuind că preotul ar putea să-l înțeleagă şi 
fără să-l spunem direct. Ascunderea totală 
este atunci când dintr-un motiv sau altul nu reuşim 
să ne mărturisim, să ne deschidem. Uneori, desigur, 
nu descoperim unele păcate sau ne îndreptățim în 
ele şi credem că este foarte bine ceea ce facem. Dacă 
avansăm un pic duhovniceşte, cum spunem, ne dăm 
seama că am greșit. Atunci măcar să le mărturisim. 

Cel mai adesea ne ţine departe de spovedanie 
ignoranța. Dacă pentru sănătatea trupească și pentru 
bolile trupești avem o minimală informație, pentru 
sănătatea sufletească suntem prea puţin in- 
formați. Lipsa de informare, însă, nu scuză 
pe nimeni, mai ales pe omul matur. Dacă 
omul s-ar interesa puţin de sine, de starea 
sa sufletească, atunci ar afla că spovedania 
este între mijloacele cele mai eficiente de însănătoșire 
sufletească, de ieșire din stările de neliniște sau tulbu- 
rare, de depăşire a perioadelor depresive și stresante 
din viața noastră și de păstrare a sănătăţii. Nimeni nu 
mai poate invoca faptul că nu a știut ce avea de făcut. 
Suntem datori să ne întrebăm despre viața noastră și 
să ne informăm cât mai mult posibil. Nepăsarea este 
ea însăși o stare păcătoasă, negativă, care afectează 
foarte frecvent pe om. Ajung să știu despre lucruri, 
să înțeleg ce mi se întâmplă, să știu că am săvârșit 
lucruri rele, care influențează negativ viața mea și pe 
a celor din jurul meu, dar nu fac nimic să îndrept 
lucrurile. Nu-mi pasă prea mult. Sunt într-un fel de 

letargie. Nepăsarea este un semn al alunecării omului 
de la conştiinţa responsabilității față de sine și faţă 
de cei din jur. Este nevoie de trezire și de hotărâre. 
Nu este posibil să-mi dau seama că ceva nu este în 
regulă cu mine, cu lumea mea lăuntrică, cu sufletul 
meu, și să nu fac nimic. Aceasta este o evidentă lipsă 
de responsabilitate față de viața mea. Nepăsarea duce 
la împietrire și nesimţire. Împietrirea este vecină cu 
moartea sufletească. Omul împietrit nu mai simte ce 
i se întâmplă, ce se întâmplă în jurul său. Astfel de 
situaţii sunt foarte frecvente. De obicei, nepăsarea se 
instalează şi pe fondul stăpânirii omului de o patimă 
sau alta, cum ar fi băutura, lenea, desfrânarea. 

Cea mai mare piedică în calea mărturisiri pă- 
catelor este o continuă stare de îndreptățire de sine. 
Această ispită este cea care-l ține departe pe om de 
a orice dorință de schimbare. Acest impuls 
permanent de îndreptăţire de sine este în- 
treţinut de judecata celorlalți. Judecăm pe 
ceilalți, de cele mai multe ori, pentru a ne 
arăta nouă înşine și celorlalți că suntem 
mai buni decât cei pe care îi judecăm, pentru a ne în- 
treţine părerea de sine. Numai că aceasta este o mare 
amăgire. Îţi cultivi părere că ești bun comparându-te 
cu oameni neputincioşi, răi, incompetenți, păcătoşi, 
pătimași, sau, mai rău, cu un singur aspect negativ al 
celuilal, trecând cu vederea pe cele pozitive. Aceasta 
este o greșeală evidentă, este o amăgire, ascunde o 
atitudine lăuntrică necinstită. În sine ta ştii că nu este 
corect, dar o faci pentru a-ţi întreţine părerea de sine, 
părerea că ești bun, o părere falsă, întemeiată pe o 
evaluare eronată. Cine dorește să se măsoare cu ade- 
Vărat nu o va face comparându-se cu oameni căzuți, 
păcătoşi, necinstiți, superficiali, ci comparându-se cu 
modele, cu sfinți, cu ceea ce poate constitui un etalon. 

Este foarte frecventă ispita de a merge la spo- 
vedanie şi a mărturisi păcatele celorlalți, să ne văităm 
de ei, de la începutul și până la sfârșitul spovedani- 
ei. La spovedanie nu trebuie să-i spovedim 
pe ceilalți, să nu spunem păcatele lor. Este 
neînchipuit de greu. Cu toții suntem în- 
tr-o permanentă îndreptățire de sine şi 
chiar cele mai evidente păcate și greșeli ale 
noastre le punem în sarcina celor de lângă noi, amă- 
gindu-ne pe noi înşine și încercând să convingem și 
pe ceilalți și chiar pe preot că am săvârșit răul din 
pricina celor de lângă noi, că ei sunt vinovaţi de pă- 
catele noastre. Ca preot m-am confruntat frecvent 
cu această situaţie şi târziu mi-am dat seama ca să 
pun o oarecare oprelişte acestui fenomen. Acum pun 
brutal oprelişte incriminării celorlalți. Când aud că 
cel care se spovedeşte începe să spună despre soţ sau 
soție, despre mama sau tata, despre socru sau soacră, 
despre vecin sau şef sau colegă, îl opresc: „Spune-le 
pe ale tale, cu ce i-ai greșit tu celuilalt, nu cu ce ţi-a 
greșit ție celălalt!” Acesta este un exercițiu pe care 
trebuie să-l facem foarte consecvent. 


[o] 

Lecţia pocăinţei este lecţia asumării propriei 
stări de neputinţă. Dar să vrei lucrul acesta și să cauţi 
păcatul tău, nu pe al celuilalt. În relaţia dintre soți 
îndreptăţirea de sine este piedica cea mai 
mare în calea împlinirii căsniciei, de altfel. 
Căci se deschid rechizitoriile din prima zi 
de nuntă, sau chiar încă dinainte, şi nu se 


mai închid până în ziua morții, fiecare ple- 
dând pentru propria dreptate, nici unul nespunând 
„Eu sunt neputinciosul, eu sunt păcătosul!”, ci fie- 
care pledând pentru dreptatea sa și pentru greșeala 
celuilalt. Evident că amândoi sunt păcătoşi, evident 
că amândoi sunt neputincioşi, e o stare foarte rea- 
lă. Numai că abordarea este una potrivnică, contra- 
ră celei pe care ne învaţă Mântuitorul Hristos şi în 
consecință este ineficientă. Numai dacă am schimba 
rolurile, în loc să îţi arăt eu ție păcatele tale și tu mie 
pe ale mele, să și le arate fiecare pe ale sale şi să nu 
se mai îndreptățească nimeni, am ajunge la pace în- 
tr-o clipă. Dar nu putem, pentru că vrem mai mult 
dreptate decât pace, vrem mai mult dreptate decât pe 

celălalt, vrem mai mult dreptate decât dragoste, atât 
de mult suntem capacitați de dreptatea noastră. Nu 
putem să ne sacrificăm nici măcar o aserțiune în care 
credem, un enunț în care credem, o spusă în care 
credem, nici la acela nu putem să renunțăm. 

Amânarea este una din cauzele care ne împie- 
dică să ajungem la Spovedanie. Ajungem la conclu- 
zia că trebuie să mergem să ne mărturisim păcatele, 
e dar picăm victime amânării. „O voi face 

într-o buna zi!” Aşteptăm o zi potrivită 
>) şi de fiecare dată când ne propunem apa- 

re un motiv sau altul și amânăm din nou. 
“De obicei, amânarea este o capcană a celor 
tineri, care se amăgesc cu gândul că au la dispozi- 
ţie o viață întreagă. Au în vedere aspectul intrării în 
rânduială față de Dumnezeu, dar neglijează faptul că 
păcatele nemărturisite şi neiertate exercită continuu 
o influenţă negativă asupra vieţii personale, asupra 
stării sufletești. Cu cât se amână mai mult momentul 
spovedaniei, cu atât se instalează mai adânc insensi- 
bilitatea, împietrirea, nepăsarea, care în mod evident 
degradează calitatea vieţii, pe de o parte, iar pe de 
alta slăbește din ce în ce mai mult voința omului. 
Amânarea ţine și de instrumentele vrăjmașului omu- 
lui și a lui Dumnezeu, ca și nepăsarea și ușurătatea. 


144 . 


Ruşinea pare a fi o piedică reală ce trebuie tre- 
cută pentru a se hotări cineva să-și mărturisească 
păcatele. Deşi este încredințat prin păstrarea cu sfin- 
ţenie a secretului spovedaniei, credinciosul 
se ruşinează să-și mărturisească păcatele. 
Ruşinea este întreținută de dorința de a-și 
păstra o anume imagine în fața preotului. 
Este o falsă problemă. Întâi de toate pen- 
tru că preotul, fiind duhovnicul multor credincioşi, 
este primul care cunoaşte neputinţa firii omenești şi 
primește de la Dumnezeu o așa putere, încât nu se 
smintește de nimic. Preotul știe primul că biserica 
este spital, nu tribunal, cum spune Sfântul loan Gură 
de Aur, și că la biserică nu vin doar cei care au păca- 
te. Toţi au, dar la biserică vin cei care au conștiința 
păcatelor. La biserică şi la spovedanie vine omul să 
se vindece, nu să-și facă dreptate, să se îndreptățeas- 
că. Tocmai această schimbare de duh, de perspectivă, 
face diferenţa între orice soluție lumească și soluția 
pe care o reprezintă Bunul Dumnezeu. Rușinea exis- 
tă, dar ea trebuie biruită. Pentru a birui ruşinea este 

nevoie de curaj și de tărie, de hotărâre. Ca și în situ- 
ația în care află de o boală trupească, omul se ruși- 
nează să spună celorlalți — mai ales de anumite boli 
trupești —, dar nu se va rușina să meargă la spital și la 
doctor pentru a mărturisi boala și pentru a căuta vin- 
decare. Așa ar trebui să se întâmple și cu mărturisirea 
păcatelor. Preotul este ca și, medicul. Alternativa la a 
nu birui rușinea este să lași să se agraveze starea sufle- 
tească, să se învechească păcatul. În cel mai rău caz, 
dacă nu poți birui rușinea, există soluția de a merge la 
un preot necunoscut, mai îndepărtat, la o mănăstire 
eventual, unde nu te cunoaşte nimeni. Dar asumarea 
rușinii este un gest în plus de smerire, de recunoaș- 
tere a situației așa cum este ea, în timp ce evitarea 
mărturisirii păcatelor la preotul cunoscut este un 
semn că încă eşti dominat de îndreptățirea de sine, 
de imagine. Dacă ne este rușine de semenii noştri ar 
trebui să ne străduim să evităm păcatul, pe cele ru- 
şinoase cu deosebire, teama de rușine ar putea deve- 
ni un aliat împotriva păcatului. Odată săvârșit, însă, 
păcatul, rușinea de a-l mărturisi funcţionează negativ. 


146 


Odată cu moartea sa, omul va trece şi printr-o 
judecată individuală sau particulară. Ne vorbesc Pă- 
rinţii şi Învățătorii Bisericii despre faptul că moartea 
aduce cu sine despărțirea sufletului de trup, 
adică dezbrăcarea omul de învelișul lui ma- 
terial şi supraviețuirea ipostasului uman în 
structura sa nematerială, de suflet sau duh. 
Această despărțire de carapacea materială 
aduce cu sine implicit developarea integrală a vieții 
care s-a înregistrat la nivelul sinelui nostru lăuntric. 
Ceea ce am uitat datorită trecerii timpului, ceea ce 
nu am văzut niciodată datorită opacității fiinţării 
noastre trupești se va dezveli integral, fără știrbire şi 
fără umbră. Odată cu trupul vom scăpa de grosimea 
şi întunecimea simțirii şi vederii noastre lăuntrice și 
ne vom afla spectatori îngroziţi și înfricoșați ai filmu- 
lui vieții noastre, al filmului adevăratului conținut al 
vieţii noastre, nu a celui pe care l-am arătat noi lumii 
din interes sau de frică sau de rușine sau de obligație. 
Am convingerea că adevăratul conținut al vieții se 
constituie din suma mișcărilor noastre libere, care se 

contorizează la nivelul celei mai adânci intimități şi 
celei mai ascunse intenționalități. Şi această confrun- 
tare va fi o judecată înfricoșătoare pentru că ne vom 
confrunta cu adevăratul nostru chip şi cu agonisirea 
noastră de o viață. Tot ceea ce am ascuns o viață de 
ceilalți sau chiar de noi înşine se va vădi. Cuviosul 
Sofronie Saharov are un cuvânt în acest sens pe care 
îl redau aici în întregime, aducând puterea și auto- 
ritatea mărturiei unui sfânt al zilelor noastre: „Toată 
viața noastră pământească, de la naștere pană la ulti- 
mul suspin, va apărea în încheierea sa de pe urmă ca 
un singur act fără de întindere. Cuprinsul şi calitatea 
ei va fi cu putință a le vedea într-o singură clipită. 
Închipuiți-vă un vas din cristalul cel mai curat, plin 
cu apă; dintr-o singură privire se poate spune dacă 
apa este curată sau nu și în ce măsură. Așa va fi cu noi 
după trecerea în cealaltă lume. Fiecare mișcare a ini- 
mii sau a gândului, chiar de o clipită, lasă o oarecare 
urmă în suma totală a vieţii noastre. Să presupunem 
că în întregul soroc al ființării mele pământeşti doar 
o singură dată prin inima mea a străpuns un gând 

rău, să zicem omorul (cf. Mt. 15:19). Şi acest singur 
gând rămâne ca o pată întunecată pe trupul vieții 
mele, dacă nu va fi lepădat prin pocăința osândirii de 
sine. Nimic nu este cu putință a ascunde: Nimic nu 
este acoperit care să nu se descopere, şi ascuns care să nu 
se cunoască (Luca 12,2-3). Noi adesea ne împăciuim 
cu gândul că nimenea nu ne-a văzut sau că nimenea 
nu ştie ceea ce gândim și facem. Dar când suntem 
plini de grija pregătirii pentru vecinicie, atunci totul 
se schimbă și noi năzuim a ne slobozi de tot întune- 
recul din lăuntrul nostru.” Şi Cuviosul Sofronie in- 
vocă acest lucru pentru a invita pe oameni, ca, având 
în vedere iminența acestei judecăți individuale, să se 
îngrijească prin pocăință și mărturisire cât mai adân- 
că şi mai amănunțită, să-și curățească sufletul, min- 
tea şi memoria adâncă a fiinţei sale de petele lăsate 
de păcatele, greșelile, fărădelegile lui mai mari sau 

De aceea, Cuviosul Sofronie și toți Părinţii Bi- 
sericii fac pledoaria pentru amintirea sau pomenirea 
continuă a morţii. Cei care trăiesc aproape de Dum- 
nezeu și în mod deosebit cei care au ajuns 
la trăirea sensibilă a întâlnirii și a unirii 
cu Dumnezeu ne mărturisesc cum aceasta 


exercită o puternică simţire a petelor, a în- 
tunericului, a căderilor celor mai rafinate, 
fie şi numai la nivelul gândului sau a mișcărilor as- 
cunse ale inimii, și aduc instantaneu o zdrobitoare 


rușine în sufletul omului. Așa se face că în rugăciuni- 
le marilor Părinți Sfinți ai Bisericii întâlnim mărturi- 
sirea personală a păcatelor, încât ne și minunăm cum 
acești mari sfinți mărturisesc așa o stare păcătoasă. 
Faptul se datorează developării anticipate a stării 
omului, prin topirea celor trupeşti și înviorarea sau 
trezvia sufletului. Îmi vine în minte o mărturisire a 
Părintelui Nicolae Steinhard de la Rohia, grăitoare 
din acest punct de vedere. În urma vederii luminii 
dumnezeiești care i se arată într-o noapte în închi- 
soare, eveniment pe care-l descrie în Jurna/ul fericirii, 

îşi mărturiseşte starea după încheierea acelei întâlniri 
minunate cu Dumnezeu și a împărtășirii în chip sen- 
sibil de cele dumnezeiești, de lumina dumnezeias- 
că, despre care spune că nu era ceva, ci era Cineva: 
„De atunci îmi e nespus de rușine. De prostii, de 
răutăţi, de scârnăvii. De toane. De viclenii. Ruşine!” 
Prin cercetarea minuțioasă din timpul vieţii a pro- 
priei conștiințe și memorii şi prin recunoașterea și 
asumarea greșelilor, de la cele mai grosolane până la 
cele mai rafinate, și, evident, prin mărturisirea lor la 
Spovedanie, putem scăpa de mare parte din ruşinea 
şi groaza acelei judecăţi. Nu este posibil ca omul să 
aibă la dispoziție această șansă şi să nu recurgă la ea. 
Amintirea morții şi a judecății care însoţeşte moartea 
ar trebui să fie un argument puternic pentru a recur- 
ge la spovedanie. 

În credința creştină amintirea sau gândul la 
moarte este socotit ca fiind un factor pedagogic 
esenţial. Să ne amintim tot timpul că suntem 

4 muritori. Să ne gândim și să avem în minte 
„| că vom muri într-o bună zi şi că lucrul 
AU 5) acesta se poate întâmpla oricând. Nu este 
_] vorba despre a ne teroriza cu gândul morții, 
Y ci, dimpotrivă, de a ne preţui viața tocmai 
pentru că este trecătoare și pentru că în cele din 
urmă se va dovedi scurtă. În practica mea preoțească 
am întâlnit oameni care, confruntaţi cu amenințarea 
morții printr-o boală nemiloasă şi depășind 
momentul, se înțelepţeau foarte mult. Cine s-a con- 
fruntat cu o situație limită care i-a adus aminte de 
moarte a dobândit un plus de sobrietate, un plus de 
înţelepciune. Copiii care trec prin anumite suferințe 
se maturizează mai repede. Se confirmă spusa Părin- 
ţilor Bisericii că amintirea morții înțelepțește pe om. 
Părintele Cleopa, marele nostru duhovnic de la Si- 
hăstria spunea, reluând un cuvânt al Sfântului Vasile 

cel Mare şi dându-i emfaza personală: „Ce a zis Ma- 
rele Vasile: Cea mai mare înţelepciune care păzeşte pe 
om de tot păcatul și-l duce la fericirea veșnică este să 
vezi pururea moartea înaintea ta. Moartea! Moartea! 
Moartea! Moartea! Moartea!.....” Pomenirea morţii 
ne deschide perspectiva reală asupra vieţii acesteia, 
tocmai prin înțelegerea chipului nostru ceresc, ne 
deschide ochii minţii să înțelegem păcatul și virtutea 
şi să dorim să ne curățim de păcat și de urmările lui 
în noi. De aceea gândul la moarte, măcar din când în 
când, măcar atunci când împrejurările vieţii ne aduc 
aproape de ea prin moartea cuiva apropiat, trebuie 
luat în seamă şi adâncit. Noi fugim de gândul morții 
şi de amintirea morții. Cuviosul Sofronie de la Essex, 
mărturiseşte cât de mult l-a ajutat pe el harul pome- 
nirii morţii. Aflăm ce însemna pentru el pomenirea 
morţii şi că această stare este mult mai profundă de- 
cât ne putem închipui, deschizându-ne perspectiva 
reală asupra existenței noastre, împărţită între exis- 
tenţa pământească și cea cerească: „La Sfinţii Părinţi 

am aflat învățătura despre această formă a harului. 
Pomenirea morţii este o anume stare a duhului nos- 
tru, cu totul deosebită de obişnuitul fapt de a şti că 
într-o zi vom muri. Minunata pomenire despre care 
este vorba scoate duhul nostru din gravitația pămân- 
tului. Fiind o putere ce se pogoară de Sus, ea ne ri- 
dică şi pe noi mai presus de patimile pământeşti, ne 
slobozește de stăpânirea şi legătura pe care o au pof- 
tele vremelnice asupra noastră și astfel, în chip firesc, 
ne face sfânt-trăitori. Fie şi într-o formă negativă, dar 
ea ne lipește strâns de Cel Vecinic. Pomenirea mor- 
ţii ne dă experiența nepătimirii, dar nu încă pe cea 
pozitivă, care se arată ca deplină putere a dragostei 
lui Dumnezeu; dar nici nu are un caracter curat ne- 
gativ, ca şi cum ar fi ceva contrar dragostei. Ea cur- 
mă lucrarea patimilor şi prin aceasta pune început 
schimbării radicale a lucrării întregii noastre vieţi şi a 
caracterului înțelegerii tuturor lucrurilor. Însuși fap- 
tul că ea ne dă a ne trăi moartea ca sfârșit al întregii 
zidiri întărește Descoperirea dată nouă, că omul este 

chipul lui Dumnezeu și, ca atare, este în putere a cu- 
prinde în sine și pe Dumnezeu, şi cosmosul zidit. lar 
aceasta este în același timp începutul concretizării în 
noi a principiului ipostatic. Experiența de care vor- 
bim ne pregătește duhul spre o mai reală înțelegere 
a Descoperiri creștine și a theologiei, al cărei temei 
este experiența unei alte ființări.” 

Va exista o judecată finală. Va veni un moment 
când omul va da seamă de felul în care a gestionat și 
valorificat darul acesta măreț al vieții. Există o evalu- 

P-ta are finală a modului și a măsurii în care am 

împlinit vocaţia noastră esenţială de om, 
NUL [adică de ființă chemată să se împlinească 
Da. J iubind, chemată să devină la modul plenar 
ființă iubitoare, Lucrul acesta este susținut 


şi de logica comună a lucrurilor, dar şi de descope- 
rirea dumnezeiască, de credința noastră creştină. O 


duminică de peste an, duminica lăsatului sec de car- 
ne, o săptămână înainte de începutul Postului Mare, 
este numită Duminica Înfricoșătoarei Judecăţi. Se 
citeşte la Dumnezeiasca Liturghie fragmentul din 
Evanghelia după Matei în care este relatat cuvântul 
Mântuitorului Hristos despre Judecata viitoare. Ju- 
decata va avea loc la sfârșitul lumii și al istoriei: „Iar 
când va veni Fiul Omului întru slava Sa şi toţi sfinții 
îngeri cu El, atunci va ședea pe tronul slavei Sale. 
Şi se vor aduna înaintea Lui toate neamurile.” (Ma- 
tei 25, 31-32) Criteriul judecății va fi unul singur, 

anume sensibilitatea față de semenii noştri aflați în 
nevoi şi solidaritatea faţă de ei arătată în fapt. Scena 
este de o simplitate cuceritoare, dar și de o forță con- 
vingătoare greu de contestat. Oamenii vor fi împăr- 
ţiţi în două categorii. De o parte — de-a dreapta — vor 
fi chemaţi cei care au dat să mănânce celor flămânzi, 
au dat să bea celor însetaţi, au primit pe cel străin, 
au îmbrăcat pe cei goi, au cercetat pe cel bolnav şi au 
mers la cei aflați în închisoare. Iar de cealaltă parte — 
de-a stânga — vor fi chemaţi cei care, dimpotrivă, nu 
au făcut aceste lucruri. Verdictul final, dat în func- 
ţie de împlinirea acestui criteriu este unul dramatic: 
„Şi vor merge aceştia la osândă veșnică, iar drepții la 
viaţă veșnică.” (Matei 25,46) După judecata noastră, 
evaluarea finală cu urmări atât de dramatice poate să 
ni se pară minimalistă. Ne gândim că poate oamenii 
au făcut lucruri bune mult mai numeroase şi mai im- 
portate decât cele menționate. Este oare prea puţin 
luat în calcul!? Criteriile nu sunt însă deloc minima- 
liste, ci ele recapitulează cele două porunci în care 
se cuprind, cum spune Domnul, „toată legea şi toți 

proorocii”, adică tot adevărul despre viața noastră, 
despre rațiunea ultimă de a fi a omului, anume: „Să 
iubeşti pe Domnul Dumnezeul tău și pe aproapele 
tău ca pe tine însuți.” Felul în care prezintă Domnul 
lucrurile arată limpede că în iubirea aproapelui se cu- 
prinde şi iubirea de Dumnezeu. „Amin zic vouă, în- 
trucât nu ați făcut unuia dintre acești prea mici, nici 
Mie Mi-aţi făcut.” (Matei 25,45) lar în iubirea de 
oameni și iubirea de Dumnezeu se cuprind toate fap- 
tele bune, cu condiţia ca ele să fi fost făcute pentru 
semenii noștri și nu pentru noi înşine. Toate faptele, 
lucrurile, atitudinile, proiectele noastre bune se reca- 
pitulează, așadar, în iubirea de semeni și în iubirea de 
Dumnezeu și toate cele rele se recapitulează și se ex- 
primă în lepădarea de semeni și de Dumnezeu. Sfân- 
tului Isaac Sirul spune: „Când ajungem la dragoste, 
am ajuns la Dumnezeu.” Spovedania sau mărturisirea 
păcatelor este o şansă unică de a recupera cea ce nu 
am făcut bine şi ceea ce am făcut rău. Omul este su- 
pus greşelii şi slăbiciunilor și neputințelor prin firea 

sa, de aceea i s-a dat spovedania și iertarea ca şansă de 
a se recupera, de a reveni la starea de dinainte de gre- 
şeală. Există până în ultima clipă şansa omului de a se 
recupera și de a evita, prin urmare, verdictul osândi- 
rii veşnice. Sfintele Evanghelii și istoria Bisericii sunt 
pline de exemple în acest sens. Este emblematică din 
acest punct de vedere figura tâlharului de pe cruce 
care-şi schimbă verdictul final, evitând osânda veșni- 
că şi dobândind viața veşnică, în ultima clipă a vieții 
lui, tocmai mărturisindu-și păcatele: „ar unul dintre 
făcărorii de rele spânzurați ÎI hulea zicând: Dacă Tu 
eşti Hristosul, mântuiește-Te pe Tine şi pe noi. Şi 
celălalt, răspunzând, îl certa, zicând: Nu te temi tu 
de Dumnezeu, că în aceeași osândă eşti? Noi, însă, 
pe drept; căci primim cele cuvenite pentru cele ce am 
făptuit; Acesta însă n-a făcut nici un rău. Şi Îi zicea 
lui lisus: Pomenește-mă, Doamne, când vei veni în- 
tru Împărăția Ta. Şi lisus i-a zis: Amin zic ţie, astăzi 
vei fi cu Mine în Rai.” (Luca 23,39-43) Perspectiva 
judecății finale şi șansa avută până în ultima clipă 

de viaţă de a schimba categoria în care ne vom afla, 
de la cei osândiți la cei binecuvântaţi, consider că ar 
trebui să fie un argument puternic să luăm în cla- 
cul spovedania, mai ales pe finalul vieţii, dacă nu am 
făcut-o până atunci. Judecata este o realitate despre 
care ne vorbesc Părinţii Bisericii. Tot ei ne vorbesc 
foarte limpede și de posibilitatea de a spăla sau șterge 
faprele şi cuvintele noastre rele din suflet prin Taina 
Spovedaniei. Încheiem cu o mărturie a Cuviosului 
Sofronie de la Essex: „În ziua învierii și a Judecă- 
ţii, tot binele pe care l-am făcut de-a lungul întregii 
noastre vieţi va sta lângă noi, îndreptățindu-ne; şi 
dimpotrivă, tot răul pe care l-am făcut ne va vădi, 
dacă nu vom fi adus pocăința potrivită. Urâtele făp- 
tuiri şi cuvintele rele pot fi şterse din sufletul nostru 
prin lacrimile pocăinței, oricât ar părea de curios, și 
logic chiar cu neputinţă. Se vindecă, bineînţeles, ur- 
mările negative ale păcatului asupra noastră, dispare 
puterea pierzătoare a faptelor săvârșite de noi față 
de aproapele; prin Dumnezeiască putere se zidește 

din nou plinătatea vieţii, însă nu printr-o interven- 
ţie numai din partea lui Dumnezeu, ci totdeauna 
împreunată cu pocăința și deschiderea oamenilor, 
căci Dumnezeu nimic nu face cu omul fără om.” 


Cuvânt înainte 9 e 1. Despre cum oamenii 
adunați în biserică constituie chipul cel mai frumos 
al lumii 17 e 2. Despre cum trebuie să ne asu- 
măm calitatea noastră de creştini 20 e 
3. Despre cum spovedania este un foarte 
mare dar, o şansă, nu o obligație 24 e 
4. Despre cum mergem să ne întâlnim 
cu Dumnezeu 26 5. Despre cum păca- 
tele noastre afectează calitatea lumii din jur 30 e 
6. Despre cum nimeni nu își asumă responsabilitatea 
pentru starea în care se află lucrurile 35 e 7. Despre 
cum lăsăm moştenire copiilor noştri propria fire, așa 
cumesteea 37 $ 8. Despre faptul că omul nu-și poa- 
te determina singur existenţa și sensul final al propriei 
vieți, ci acestea îi sunt date 42 € 9. Despre sensul sau 
rostul final al existenţei omului, care este iubirea 46 e 
10. Despre faptul că sensul existenţei omului transcen- 
de condiția sa umană 49 e 11. Despre indiferența 
fașă de păcat 52 e 12 Despre faptul că păcatul este 
un eşec existențial, nu o încălcare a unei norme 55 e 

13. Despre cum omul este chemat să rodească în rela- 
ţia cu ceilalți 57 e 14. Despre captivitatea în lanțul 
păcatelor 59 e 15. Despre cum orice greşeală săvâr- 
şită în faţa oricui este în ultimă instanță o greșeală 
înaintea lui Dumnezeu 62 € 16. Despre răstălmă- 
cirea ideologică a realităţii 64 e 17. Despre cum 
omulaajunssă consume lumea și pe cei din jur, în locsă 
se jertfească lor 66 e 18. Despre cum boala duhovni- 
cească este mai vătămătoare decât cea trupească 69 e 

19. Despre faptul că omul, deși este liber, nu-și poa- 
re fi sieşi criteriu 70 e 20. Despre înţelesul bise- 
ricesc al poruncilor și normelor 72 e 21. Despre 
de unde vine înclinația omului înspre rău 74 «e 

22. Despre cum păcatul nu este un concept abstract, 
ci un eșec personal76 e 23. Despre de ce Îi cerem lui 
Dumnezeu iertare pentru toate păcatele noastre 78 e 

24. Despre relația personală dintre Dumnezeu şi fieca- 
re dintre noi 82 e 25. Despre cum nu te poți împăr- 
tăși de Dumnezeu dacă nu te-ai împăcat cu El 84 e 

26. Despre cum pocăința propovăduită în Evan- 
ghelii începe cu spovedania 85 e 27. Despre cum 

pocăința nu depinde de râvna noastră, ci de cât de 
aproape Îl simțim pe Dumnezeu 87 e 28. Despre 
pilda fiului risipitor 89 e 29. Despre cum ierta- 
rea este marele câştig al mărturisiri păcatelor 92 e 

30. Despre cum iertarea este singurul mecanism 
de eliberare de sub consecințele păcatului 94 e 

31. Despre cum iertarea este soluția pe care o avem 
în noi înşine 97 e 32. Despre de ce binele se face cu 
mare greutate, iar răul cu uşurinţă 99 € 33. Despre 
cum în zilele noastre oamenii nu mai iau aminte la po- 
trivnicia diavolului 102 e 34. Despre cum este bine 
să ne spovedim cât mai repede după săvârșirea păca- 
tului 103 e 35. Despre spovedania dinaintea mo- 
mentelor importante 107 e 36. Despre spovedania 
dinainte de marile sărbători 109 e 37. Despre inerția 
spovedaniei ca rânduială formală 111 « 38. Despre 
cum îndreptățirea de sine ne ţine de la trezvie 114 e 

39. Despre cum conştiinţa de sine este prima în 
ierarhia tuturor lucrurilor 116 e 40. Despre cum 
suferința trupească poate fi preţul însănătoșirii duhov- 


niceşti 119 e 41. Despre cum îndurarea suferinței 

trupești este semnul capacității duhovnicești de a 
iubi 120 e 42. Despre cum orice lucru poate fi ex- 
presia unui mod de viață duhovnicesc sau al unui 
mod de viaţă trupesc 122 € 43. Despre dificultatea 
de a ne înțelege pe noi înşine 124 e 44. Despre 
diferența dintre mărturisirea păcatelor și îndrumarea 
duhovnicească 126 e 45. Despre diferența dintre 
sfatul preotului şi cel al unui psiholog sau al unui pri- 
eten 129 e 46. Despre de ce avem nevoie de preot 
în dialogul cu Dumnezeu 131 e 47. Despre îndrep- 
tatul de spovedanie 135 € 48. Despre ascunderea 
păcatelor 137 e 49, Despre cum ne ține ignoranța 
departe de spovedanie 138 e 50. Despre cum cea 
mai mare piedică împotriva spovedaniei este îndrep- 
tăţirea de sine 140 e 51. Despre pomenirea păcate- 
lor celorlalți la spovedanie 141 e 52. Despre cum 
ne dorim dreptate mai mult decât dragoste 142 e 

53. Despre amânarea spovedaniei 144 e 54, Despre 
ruşinea de a ne mărturisi păcatele 145 € 55. Despre 
cum se va vedea viața noastră la judecata de după 
moarte 147 $ 56. Despre pledoaria Sfinților Părinți 

pentru pomenirea sau amintirea continuă a morţii 
150 & 57. Despre cum pomenirea morţii ne des- 
chide perspectiva reală asupra vieții acesteia 152 e 
58. Despre Înfricoșătoarea Judecată 156 e 

